Mahkamah Rayuan arah Mahkamah Tinggi dengar semakan kes Bung Moktar, Zizie

0

BANGI, Jumaat – Mahkamah Rayuan Putrajaya hari ini memerintahkan Mahkamah Tinggi mendengar permohonan Ahli Parlimen Kinabatangan, Datuk Seri Bung Moktar Radin dan isteri, Datin Seri Zizie Izette Ab Samad, untuk menyemak keputusan Mahkamah Sesyen yang mengarahkan pasangan itu membela diri atas tuduhan rasuah.

Panel tiga hakim dipengerusikan Datuk Hadhariah Syed Ismail yang bersidang bersama Datuk Azman Abdullah dan Datuk Azmi Ariffin, membuat keputusan itu secara sebulat suara hari ini.

Hadhariah berkata, permohonan pasangan berkenaan tidak didengar oleh Mahkamah Tinggi tahun lalu, kerana semakan itu ditolak atas alasan teknikal.

“Dalam permohonan untuk semakan, mahkamah bertanggungjawab untuk mempertimbangkan meritnya.

Artikel berkaitan

Ahmad Zahid dedah identiti 10 Ahli Parlimen BN sokong Muhyiddin jadi PM

PH-BN bekerjasama pada PRN Pulau Pinang

1 Ramadan 1444H – esok umat Islam di Malaysia mula berpuasa

Ayob Khan terajui Jabatan Siasatan Jenayah mulai 16 April

Rohana pulangkan wang AS$10 juta, aset 1MDB

“Pengurusan kes untuk permohonan semakan itu ditetapkan di Mahkamah Tinggi pada 14 Julai ini,” katanya.

Pendakwaan dikendalikan oleh Timbalan Pendakwa Raya, Law Chin How, manakala Bung Moktar dan Zizie Izette masing-masing diwakili peguam, M Athimulan and Datuk K Kumaraendran.

Pada 9 Disember tahun lalu, pasangan terbabit gagal menyemak keputusan Mahkamah Sesyen yang memerintahkan mereka membela diri terhadap tuduhan rasuah.

Ia selepas Pesuruhjaya Kehakiman Mahkamah Tinggi ketika itu, Datuk Azhar Abdul Hamid, membenarkan bantahan awal pihak pendakwaan terhadap permohonan semakan terbabit.

Pada 2 September 2022, Mahkamah Sesyen memerintahkan Bung Moktar dan Zizie Izette membela diri atas tuduhan rasuah berjumlah RM2.8 juta.

Hakim Rozina Ayob membuat keputusan itu selepas mendapati pihak pendakwaan berjaya membuktikan kes prima facie terhadap mereka.

Bung Moktar, 66, yang juga bekas Pengerusi Bukan Eksekutif FELCRA didakwa atas dua tuduhan menerima rasuah RM2.2 juta dan RM262,500 sebagai dorongan mendapatkan kelulusan FELCRA untuk membuat pelaburan RM150 juta dalam unit amanah Public Mutual.

Ahli Parlimen Kinabatangan itu didakwa menerima rasuah daripada perunding unit amanah Public Mutual Berhad, Madhi Abdul Hamid melalui Zizie Izette di Public Bank cawangan Taman Melawati, antara jam 12.30 tengah hari hingga 5 petang 12 Jun 2015.

Bung Moktar juga mengaku tidak bersalah menerima suapan wang tunai RM335,500 daripada seorang lagi perunding unit amanah sama, Norhaili Ahmad Mokhtar, di bawah nama Zizie Izette atas sebab sama dan di tempat sama pada 19 Jun 2015.

Zizie Izette, 46, pula mengaku tidak bersalah atas tiga tuduhan bersubahat dengan suaminya berhubung perkara itu di tempat, tarikh dan masa sama.

“Pengurusan kes untuk permohonan semakan itu ditetapkan di Mahkamah Tinggi pada 14 Julai ini,” katanya.

Pendakwaan dikendalikan Timbalan Pendakwa Raya, Law Chin How, manakala Bung Moktar dan Zizie Izette masing-masing diwakili peguam, M Athimulan and Datuk K Kumaraendran.

Pada 9 Disember tahun lalu, pasangan terbabit gagal menyemak keputusan Mahkamah Sesyen yang memerintahkan mereka membela diri terhadap tuduhan rasuah.

Ia selepas Pesuruhjaya Kehakiman Mahkamah Tinggi ketika itu, Datuk Azhar Abdul Hamid, membenarkan bantahan awal pihak pendakwaan terhadap permohonan semakan terbabit.

Pada 2 September 2022, Mahkamah Sesyen memerintahkan Bung Moktar dan Zizie Izette membela diri atas tuduhan rasuah berjumlah RM2.8 juta.

Hakim Rozina Ayob membuat keputusan itu selepas mendapati pihak pendakwaan berjaya membuktikan kes prima facie terhadap mereka.

Bung Moktar, 66, yang juga bekas Pengerusi Bukan Eksekutif FELCRA didakwa atas dua tuduhan menerima rasuah RM2.2 juta dan RM262,500 sebagai dorongan mendapatkan kelulusan FELCRA untuk membuat pelaburan RM150 juta dalam unit amanah Public Mutual.

Ahli Parlimen Kinabatangan itu didakwa menerima rasuah daripada perunding unit amanah Public Mutual Berhad, Madhi Abdul Hamid melalui Zizie Izette di Public Bank cawangan Taman Melawati, antara jam 12.30 tengah hari hingga 5 petang 12 Jun 2015.

Bung Moktar juga mengaku tidak bersalah menerima suapan wang tunai RM335,500 daripada seorang lagi perunding unit amanah sama, Norhaili Ahmad Mokhtar, di bawah nama Zizie Izette atas sebab sama dan di tempat sama pada 19 Jun 2015.

Zizie Izette, 46, pula mengaku tidak bersalah atas tiga tuduhan bersubahat dengan suaminya berhubung perkara itu di tempat, tarikh dan masa sama. – Berita Harian


Meta lancarkan Threads, lawan Twitter

0

BANGI, Jumaat –  Meta, syarikat gergasi memiliki media sosial, Facebook dan Instagram kini menambah platformnya  dengan pelancaran Threads, pesaing terdekat Twitter pada Rabu lalu.

Aplikasi itu dibina oleh pasukan Instagram, dan bertujuan menyediakan platform baru bagi perbualan dalam talian dalam masa nyata dan berkongsi kemas kini teks.

Disebut sebagai `Twitter killer’, setakat hari ini Threads sudah pun dimat turn oleh lebih 10 juta pengguna.

Meta dalam kenyataannya berkata,  sesebuah catatan boleh mencapai sehingga 500 aksara dan boleh memasukkan pautan, foto dan video yang panjangnya sehingga 5 minit.

Artikel berkaitan

Israel lancar serangan terhadap Syria

Anwar guna kuasa PM perangi rasuah meskipun diugut pelbagai pihak

Elaun guru KAFA dibayar secara tunggakan bermula Januari

6,000 serbu pejabat Tesla Malaysia

Aminuddin hairan jumlah penceroboh tanah Raub cecah 500 orang

“Kami sedang berusaha untuk menjadikan Threads serasi dengan rangkaian sosial yang terbuka dan saling beroperasi yang kami percaya boleh membentuk masa depan internet,” menurut agensi berita Anadolu.

Ketua Pegawai Eksekutif Meta dan Pengasas Facebook,  Mark Zuckerberg berkata visi aplikasi baru itu adalah untuk mewujudkan pilihan dan ruang awam yang mesra untuk berbual.

Beliau juga mengucapkan selamat datang ke Threads yang ditulis dalam catatan pertamanya di platform itu.

Mark Zuckerberg jemput pengguna media sosial ke platform Threads.

“Kami berharap untuk mengambil amalan-amalan terbaik Instagram dan mencipta pengalaman baru mengenai teks, idea, dan membincangkan perkara yang bermain dalam benak fikiran anda,” tulisnya.

Aplikasi Threads disediakan di lebih 100 negara untuk para pengguna iOS dan Android, tambah kenyataan tersebut.


Penerima Anugerah Kajai terlantar akibat radang paru-paru kronik

0

BANGI, Jumaat –  Beliau pernah merangkul anugerah tertinggi  kewartawanan negara, namun hari ini kudratnya menghalang tugas beliau apabila diuji dengan penyakit radang paru-paru kronik.

Wan Noor Hayati Wan Alias,  pemenang Anugerah Kajai 2014 , kini  terlantar bersendirian tanpa seorang penjaga di sebuah rumah sewa di Taman Kajang Utama, Selangor.

TV Pertiwi sebagai rakan media, juga pernah bersama-sama dengan beliau ketika membuat liputan, berduka cita mendengar berita yang disampaikan oleh rakan media kami yang lain.

Kami juga difahamkan, kesihatan Wan Noor Hayati atau lebih dikenali sebagai Wanti mula merosot sekitar bulan lalu selepas hampir setahun disahkan mengidap penyakit terbabit.

Yati yang dikenali, sebelum ini seorang yang aktif membuat pelbagai pendedahan dalam pemberitaan dan aktiviti kemanusiaan, dijangkiti COVID-19 pada awal tahun ini.

Lebih menyedihkan dengan serangan  COVID – 19, Yati yang pernah bertugas di Utusan Malaysia, Berita Harian dan Media Variasi itu kini sukar mengurus sendiri dirinya,  malah hanya mampu terbaring di ruang tamu rumah.

Keadaan terkini Wan Noor hayati Wan Alias.

Memetik portal nasionalkini, difahamkan Wan Noor Hayati ketika ini tidak lagi mempunyai pendapatan tetap dan hanya bergantung kepada simpanan yang semakin kering, malah terpaksa menguruskan dirinya sendiri memandangkan ketiadaan saudara yang tinggal berdekatan.

Makan minumnya pula akan dihantar oleh seorang rakan yang tinggal berdekatan.

Dalam satu mesej yang tular menyatakan, Wan Noor Hayati kini memerlukan sumbangan bagi membolehkan dia meneruskan rawatan di hospital.

Kenyataan itu juga memaklumkan Wanti tidak mempunyai penjaga setakat ini dan terpaksa menguruskan kehidupan patan tetap selepas terpaksa berhenti kerja kerana keadaaan kesiahtannya sejak kebelakangan ini.

Sebarang sumbangan kepadanya boleh disalurkan melalui akaun RHB Bank Wan Noor Hayati, 16260700052758.

Bagi tujuan lawatan dan sumbangan, mereka yang mahu berbuat demikian boleh menghubungi rakannya terlebih dahulu iaitu Fathihah di talian 017-2878972.

Kami doakan semoga Yati cepat sembuh!.


Penjawat awam, Menteri Kabinet tipu isytihar harta wajar letak jawatan – MCW

0

BANGI, Jumaat – Letak jawatan atau bersara adalah tindakan yang sepatutnya dilakukan oleh anggota pentadbiran kerajaan termasuk Menteri Kabinet yang terbukti menipu dalam pengisytiharaan harta.

Presiden Pemerhati Rasuah Malaysia (MCW), Jais Abdul Karim berkata langkah tersebut dapat memastikan keberkesanan format baharu pengisytiharan harta untuk anggota pentadbiran kerajaan.

“Tindakan serius perlu diambil ke atas mereka yang tidak dapat membuat penjelasan telus terhadap aset berlebihan dan gaya hidup yang terlampau mewah,” katanya.

Sebelum ini, Pejabat Perdana Menteri memaklumkan, anggota pentadbiran Persekutuan termasuk Menteri Kabinet akan mengistiharkan harta mereka sebaik sahaja format baharu ditambah baik.

Artikel berkaitan

562 Keluarga Masih Di Pusat Pemindahan Sementara

Kerajaan perlu perhalusi keputusan tarik balik rayuan kes kalimah Allah

Malaysia Hantar Wakil Khas ke India Sampaikan Pandangan Negara

Tok Mat beri bayangan pertahan Dun Rantau

“Well done guys” – Khairy puji tindakan berani ahli UMNO rujuk ke RoS

Berikutan itu, Jais turut mencadangkan agar pengisytiharan harta dikemas kini secara tahunan oleh menteri dan pegawai-pegawai Kabinet.

“Selain itu, aset yang dinyatakan perlu diaudit dengan melibatkan pihak bebas.

“Penambahbaikan ini perlu dilakukan bagi memastikan keberkesanan dan integriti proses tersebut bernilai tinggi,” jelasnya.

Dalam pada itu, Jais turut menyarankan agar nit pengisytiharan harta yang bebas ditubuhkan dan ia tidak diletakkan di bawah Jabatan Perdana Menteri, Suruhanjaya Pencegahan Rasuah Malaysia dan Polis Diraja Malaysia.


PN usah rasa selesa dengan gelombang hijau – Samsuri

0

BANGI, Jumaat – PAS diingatkan untuk tidak berasa selesa dengan tsunami gelombang hijau yang berlaku pada Pilihan Raya Umum ke-15 (PRU15) kerana pola pengundian boleh berubah-ubah.

Naib Presiden PAS, Datuk Seri Dr Ahmad Samsuri Mokhtar berkata, kerja keras perlu dilakukan ketika ini bagi mengekalkan momentum yanga da dalam pilihan raya enam negeri.

“Kemenangan besar dicapai PAS terutama di Terengganu pada PRU15 tidak boleh dijadikan kayu pengukur untuk PRN kali ini.

“Justeru saya harap jentera daripada PN, PAS dan lain-lain supaya tidak berasa selesa dengan kedudukan yang ada, dengan momentum yang ada.

Artikel berkaitan

UMNO Serlah Sikap Ego Yakin Menang Besar Tanpa Muafakat Nasional – BERJASA

Semak Semula Kebenaran Perjalanan Ke Negara Lain

Thai Hot Guy dibatalkan, JAWI diarah siasat

PH, BN setuju kekal kerusi penyandang PRU14 hadapi PRN

KKM nafi pertimbang ambil jururawat asing

“Kita teruskan… Insya-Allah kita akan mencapai kejayaan yang lebih baik berbanding pilihan raya lalu,” katanya.

Sementara itu, Ahamd Samsuri berkata PN tidak gentar dengan kenyakinan BN bersama PH untuk menawan Terengganu dan Kedah pada PRN kali ini kerana PN mempunyai strategi yang tersendiri.

“Masa PRU 2018 dikatakan PAS hanya menang satu kerusi di Kelantan dan akan lenyap di Terengganu tetapi apa yang berlaku sebaliknya. Jadi saya tak ambil ‘port’ apa yang dikatakan oleh mana-mana sama ada Pakatan Harapan (PH) atau BN yang mengatakan mereka mendapat momentum.

“Bagi kami, kita ada kerja-kerja yang perlu dibuat dihadapan. Ada kajian yang dibuat dan kita tidak ‘syok sendiri’ dengan kajian-kajian itu,” ujarnya.

Selasa lalu, Pengarah Pilihan Raya Barisan BN, Datuk Seri Mohamad Hasan yakin gabungan BN dan PH mempu merampas Terengganu dan Kedah.

Katanya, hasrat itu bakal dicapai dengan staregi yang baik dan gerak kerja yang betul bagi mencapai kemenangan dalam Pilihan Raya Umum Dewan Undangan Negeri ke-15 (PRU DUN KE-15).


Presiden MCA tolak tawaran PN

0

BANGI, Jumaat – MCA dan MIC menolak tawaran Ketua Pengarah Pilihan Raya Perikatan Nasional (PN), Datuk Seri Muhammad Sanusi Md Nor untuk memberikan kerusi kepada parti dalam komponen Barisan Nasional (BN) itu.

Presiden MCA, Datuk Seri Wee Ka Siong memaklumkan untuk tidak menerima tawaran itu.

“No (tidak),” katanya menerusi hantaran ringkas di Facebook, hari ini sambil memuat naik keratan laporan portal tempatan dengan tajuk ‘PN sedia beri MCA, MIC kerusi campuran jika keluar BN, kata Sanusi’.

Sebelum ini Sanusi membuat tawaran kepada MIC dan MCA untuk bertanding di kerusi campuran pada Pilihan Raya Umum Dewan Undangan Negeri ke-15 (PRU DUN KE-15) nanti sekiranya dua parti komponen itu meninggalkan BN.

Artikel berkaitan

Pertuduhan salah guna jawatan tidak dedahkan kesalahan Muhyiddin – Teh Poh Teik

Kerajaan Terus Perkasa Agenda Ekonomi Bumiputera

Polis buka kertas siasatan filem Mentega Terbang

Pilihan Raya Tetap Diadakan Dalam Penggal Kelima – Annuar Musa

Selangor tidak iktiraf kahwin luar negara

Ia susulan MCA dan MIC memutuskan tidak menyertai PRN disebabkan layanan tidak adil, khasnya membabitkan kerusi campuran dikuasai Pakatan Harapan (PH).

Dalam pada itu, Sanusi yang juga Menteri Besar Kedah percaya tindakan MCA dan MIC tidak bertanding sebagai manifestasi bantahan kepada Datuk Seri Ahmad Zahid Hamidi selaku Pengerusi BN.


Pengundi muda paling ramai di Selangor – SPR

0

BANGI, Jumaat – Selangor merekodkan jumlah pengundi muda paling ramai berumur18 hingga 20 tahun berbanding di negeri lain pada Pilihan Raya Umum Dewan Undangan Negeri ke-18 (PRU DUN KE-15), 12 Ogos ini.

Mengikut Daftar Pemilih Pilihan Raya (DPPR) yang dikeluarkan Suruhanjaya Pilihan Raya (SPR) hari ini menunjukkan kumpulan pengundi muda bagi had umur itu kedua tertinggi ialah di Kedah iaitu 104,284 pengundi, Kelantan (96,513), Pulau Pinang (67,633), Terengganu (64,264), manakala Negeri Sembilan (55,017).

Ini menjadikan jumlah keseluruhan pengundi kumpulan itu seramai 661,905 orang.

Selangor juga menjadi negeri yang mempunyai jumlah pengundi berdaftar tertinggi iaitu 3,747,057 orang diikuti Kedah dan Kelantan masing-masing 1,585,085 dan 1,411,912 orang.

Artikel berkaitan

Polis rampas 840 kg ganja, penjawat awam antara ditahan

Antara Cabaran Utama Kepada Perpaduan – Dr. Jemilah

PKR tarik balik penggantungan keahlian Iswardy

PAS yakin gelombang Melayu kekal hingga PRN

UMNO tersepit hadapi PRN di enam negeri

Bagi kumpulan pengundi berumur 90 tahun dan ke atas pula, seramai 28,991 layak mengundi dengan Selangor mempunyai 8,638 orang diikuti Pulau Pinang (6,152) dan Kedah (4,799).

Sementara itu, daftar pemilih sama menunjukkan pengundi berusia 21 hingga 29 tahun menjadi kumpulan paling ramai di keenam-enam negeri berkenaan dengan jumlah 2,169,120 pengundi, diikuti pengundi berusia 30 hingga 39 tahun (2,163,982 orang).

Secara keseluruhan, PRN itu membabitkan seramai 9,773,571 pengundi dengan Selangor seramai 3,747,057 orang, Kedah (1,585,085), Kelantan (1,411,912), Pulau Pinang (1,234,198), Terengganu (930,894) dan Negeri Sembilan (864,425).


Tiada kerusi bertanding, MCA dan MIC wajar keluar BN

0

BANGI, Jumaat – Pengarah Pilihan Raya Perikatan Nasional (PN), Datuk Seri Muhammad Sanusi Md Nor mencadangkan MCA dan MIC bekerjasama dengan PN supaya kerusi di kawasan undi campuran boleh diberi kepada parti berkenaan pada Pilihan Raya Umum Dewan Undangan Negeri ke-15 (PRU DUN KE-15).

Katanya, hasrat itu boleh dicapai dengan syarat kedua-dua parti itu perlu bertindak keluar daripada Barisan Nasional (BN) susulan UMNO menyisihkan parti itu untuk mendapatkan kerusi bagi menang dalam PRU DUN KE-15.

“Pada pandangan saya, bila BN berada bersama parti-parti bukan Melayu dalam Pakatan Harapan, khususnya DAP dan PKR yang merupakan parti multiracial (pelbagai kaum), jadi, kerusi campuran ini terpaksa diberikan kepada PH.

“Maka, kerusi untuk diberi kepada MCA dan MIC tak ada lagi. Diberikan kerusi bertanding untuk kalah.

Artikel berkaitan

Sultan Brunei diberi sambutan negara

88% perokok beralih hisap vape untuk berhenti merokok

MHO serah 150 penyataan tambahan, bantu siasatan PDRM

Naratif dibawa Anwar didakwa gagal tarik sokongan Melayu

BN GABUNG PH, DONG ZONG TERUS BERANI DESAK IKTIRAF UEC

“Maka MCA memilih untuk tidak bertanding..dan saya rasa perkara ini perlu dilanjutkan lagi dengan MCA dan MIC keluar dari Barisan Nasional.

“Maka MCA memilih untuk tidak bertanding..dan saya rasa perkara ini perlu dilanjutkan lagi dengan MCA dan MIC keluar dari Barisan Nasional,” katanya.

Sanusi turut berkata, keputusan MCA dan MIC untuk tidak bertanding pada PRN merupakan isyarat bantahan terhadap Pengerusi BN, Datuk Seri Dr Ahmad Zahid Hamidi.

Rabu lalu, MCA dan MIC memutuskan untuk tidak bertanding dalam PRU DUN KE-15 di enam negeri yang akan berlangsung 12 Ogos ini.

Perkara itu dinyatakan Setiausaha Agung MCA, Chong Sin Woon dan Setiausaha MIC, RT Rajasekaran.

Sebelum ini, Ahmad Zahid berjanji komponen BN itu akan tetap diberikan kerusi untuk bertanding pada PRN akan datang.

Bagaimanapun, semalam beliau menafikan dua parti komponen itu memboikot BN, sebaliknya pemimpin MCA dan MIC menyuarakan komitmen untuk membantu jentera BN pada PRN di enam negeri.


Bekas ADUN DAP disiasat MAINPP kahwin pasangan sejenis

0

BANGI, Sabtu –
Semalam tular,  dua wanita yang dikatakan pasangan lesbian berkahwin dan salah seorang daripadanya ialah bekas seorang ahli dewan undangan negeri.

Wanita itu dikatakan mengisytiharkan perkahwinan mereka seperti yang dihantar melalui  facebook,
Yap Soo Huey, bekas ADUN Pulau Tikus,
berikutan tersebar  foto-foto mengenai sumpah setia ikatan hubungan kedua-duanya yang dipaparkan.

Soo Huey merupakan  bekas pegawai Lim Guan Eng,  boleh diibarat sebagai salah seorang pendokong golongan LGBT yang dilaknat.

Dia dalam hantarannya juga secara berterus terang  mengagumi pasangannya, Kim Barden,  setelah lamaran di antara satu sama lain, diterima.

Artikel berkaitan

Gempa Turkiye & Syria : White Helmets umum misi menyelamat mangsa terselamat berakhir

Lelaki serang imam berhalusinasi, dirujuk kepada pakar psikiatri

‘Gencatan senjata’ selesai kemelut politik Sabah

Setiausaha politik Anwar nafi khabar angin pelantikan Wan Azizah di JPM

Paludan tidak berhenti provokasi, ancam bakar lagi tiga Al-Quran

Selain itu, turut dipaparkan foto mereka berkucup mesra menyambut hari perkahwinan  mereka,  mengesahkan mereka adalah pasangan pendukung LGBT yang dilaknat.

Bagaimanapun semakan TV Pertiwi mendapati, foto ikatan perkahwinan sejenis itu yang dikongsi Yap sudah dipadamkan.

Susulan itu  Majlis Agama Islam Pulau Pinang, MAINPP akan mengambil tindakan sekiranya terbukti benar dakwaan berlaku majlis meraikan perkahwinan sejenis melibatkan dua wanita di Balik Pulau pada bulan lalu.

“Kita akan dapatkan lebih banyak maklumat bagi menentukan kesahihan dakwaan gambar yang tular itu. Namun, jika ia benar berlaku tindakan akan diambil mengikut undang-undang yang diperuntukkan,”

Yang Dipertuanya MAINPP, Ahmad Zakiyuddin Abdul Rahman

Yang Dipertuanya Ahmad Zakiyuddin Abdul Rahman berkata siasatan akan dijalankan terlebih dulu mengulas tular beberapa keping gambar memaparkan warga tempatan dan luar negara bercumbu di sebuah premis inap desa persendirian.

Memetik Malaysia Gazette,  tegas beliau, sekiranya perkara terbabit berlaku pihaknya akan mengambil tindakan mengikut undang-undang berikutan negara ini melarang aktiviti lesbian, gay, biseksual, dan transgender (LGBT).


DAP sambung usaha hapus ketuanan Melayu

0

BANGI, Sabtu – DAP didakwa menggunakan retorik kaum dan agama, serta memiliki agenda perkauman Cina serta menyambung usaha penghapusan ketuanan Melayu serta Bumiputera yang dirancang penjajah British.

Presiden PAS, Tan Sri Abdul Hadi Awang mendakwa DAP mahu mengekalkan maksud Islam dalam Perlembagaan mengikut acuan penjajah dengan mempertahankan konsep liberalisme dan kebebasan yang diperjuangkan Barat.

Beliau dalam satu kenyataan hari ini juga mendakwa DAP menggunakan jurubicara dalam kalangan orang Melayu untuk mencapai agenda parti itu, manakala parti lain yang bekerjasama dengan DAP hanya menumpang pengaruhnya untuk menang.

“DAP mempunyai tujuan politik bagi perkauman Cina dengan usaha mendapat undi tambahan Melayu dan kaum lain bagi mencapai cita-citanya itu.

Artikel berkaitan

Angkara Tangan Ghaib, Rakyat Sengsara!

Hishamuddin sedia tanding jawatan tertinggi parti akan datang

Amirudin, isteri datang buang undi menaiki motosikal vespa

Afghanistan : Russia Sedia Pertimbang Iktiraf Kerajaan Taliban

GTA akan kerjasama dengan PN?

“DAP tidak perlu bersuara kuat lagi, hanya sekali-sekala sudah cukup. Ini kerana mereka berjaya melantik jurubicara dalam kalangan Melayu yang lupa akan keMelayuannya dan lalai akan keIslamannya, malah menganggap Melayu sangat rasis apabila bersuara membela Melayunya, atau Islamnya fanatik jika bercakap mengenai Islam,”

Mengulas lanjut,  Abdul Hadi juga mendakwa tindakan pimpinan DAP yang menentang penguatkuasaan hal ehwal Islam di negeri pimpinan PAS, menunjukkan sikap DAP yang mahu mengekalkan pelaksanaan Islam mengikut acuan penjajah.

Antaranya, beliau mendakwa DAP pernah menyatakan tidak senang dengan larangan arak kepada penganut Islam di Kelantan, selain berusaha menghalang usaha memperkukuh bidang kuasa Mahkamah Syariah menerusi Rang Undang-Undang Mahkamah Syariah (Bidang Kuasa Jenayah) (RUU 355).

Terdahulu,  Ketua Polis Negara, Tan Sri Razarudin Husain, menyarankan semua pihak tidak memainkan isu sensitif, khususnya 3R (agama, bangsa dan raja) ketika berkempen untuk pilihan raya negeri (PRN) tidak lama lagi.

Ketika berkempen katanya, PDRM mempunyai pasukan perakam dan pegawai penyiasat bermula pada hari penamaan calon hingga pasca hari mengundi.

Tambahnya polis akan menyiasat sesiapa juga sama ada orang awam, ahli politik atau ahli perniagaan jika ada keterangan yang mereka menyentuh isu sensitif seperti 3R.

Ahli Parlimen Marang itu juga membidas tindakan pemimpin DAP yang menentang penguatkuasaan menutup aurat bagi orang Islam dan berpakaian sopan bagi orang bukan Islam di negeri ditadbir PAS, dengan menyifatkan DAP hanya mempertahankan budaya Barat yang tiada kaitan dengan kaum Cina atau India.

“Isu hiburan bebas yang bukan budaya kita, tiba-tiba DAP dan rakan-rakannya turut membuat kenyataan yang melonjak-lonjak dan mempertahankan konsep liberalisme atas nama kebebasan Barat yang sudah terbabas daripada fitrah kemanusiaan.

“Terakhir ialah pindaan Kanun Keseksaan sangat longgar bagi membebaskan percubaan bunuh diri yang diharamkan Islam terhadap semua rakyat tanpa mengira agama.

“Bersama konsep ‘Malaysian Malaysia’, bermakna hak Melayu dan Bumiputera cuba dirungkaikan ikatannya dalam Perlembagaan Persekutuan oleh DAP melalui banyak kenyataan dan tindakan yang tidak boleh dinafikan,” katanya.


Keluarkan nikotin dari Akta Racun, KKM nafi perjudi kesihatan kanak-kanak

0

BANGI,  Sabtu  –  Keluarkan nikotin daripada Akta Racun 1952 bukan bermakna Kementerian Kesihatan memperjudikan kesihatan kanak-kanak di negara ini.

Menterinya, Dr Zaliha Mustafa, sebaliknya berkata walaupun langkah itu dilakukan,  kesihatan kanak-kanak sentiasa menjadi keutamaan kementerian berikutan golongan itu dianggap cukup penting sebagai pewaris generasi masa depan.

“Tak timbul masalah apabila kita keluarkan nikotin dari Akta Racun 1952 bermakna ia bukan lagi racun dan kita mengabaikan kesihatan kanak-kanak.”

“Apa pun, menjadi keutamaan kepada kementerian untuk menjaga kesihatan kanak-kanak (kerana) kesihatan anak-anak ini penting,”

Artikel berkaitan

PN jumpa Anwar bincang isu agihan peruntukan pembangkang

Ahmad Shah akui tidak sukar raih mandat rakyat sekali lagi

31 Pusat Mengundi Awal Dibuka

Aman Palestin sampaikan bantuan, redakan krisis kebuluran pelarian

Pihak luar terbabit lakukan perlombong haram nadir bumi – Aminuddin

Beliau berkata demikian selepas Majlis Perasmian Kajian Kohort Seremban Diabetes (SeDia) di Hotel Royal Chulan, di Seremban, hari ini bagi mengulas langkah KKM mengeluarkan nikotin dalam Akta Racun 1952.

Langkah KKM itu mendapat bantahan beberapa pertubuhan bukan kerajaan (NGO).

Malah, pakar kesihatan mendesak kerajaan menarik balik pengecualian cecair vape bernikotin daripada senarai bahan terkawal Akta Racun 1952 buat sementara waktu, demi melindungi kesihatan awam dan masa depan masyarakat, khususnya kanak-kanak.

Dalam pada itu, ketika ditanya media berhubung bantahan terhadap KKM.

Dr Zaliha enggan mengulas lanjutkerana katanya perkara itu sudah menjadi kes mahkamah selepas dibantah beberapa NGO.

“Kes itu (mengeluarkan nikotin dalam Akta Racun 1952) telah masuk ke mahkamah dan saya tidak mahu bersikap prejudis tentang perkara ini.

“Kita tunggu dan tengok macam mana kemudiannya (keputusannya),” katanya.

Sebelum ini antara NGO yang mendesak kerajaan mengkaji semula larangan itu ialah  Presiden Persatuan Farmasi Malaysia (MPS), Prof Amrahi Buang, yang menolak kerajaan memberikan pengecualian kepada produk cecair atau gel nikotin daripada kawalan di bawah Akta Racun 1952.

Katanya cadangan mengeluarkan nikotin daripada akta berkenaan hanya akan memudaratkan kesihatan dan keselamatan rakyat Malaysia.


PAS cadang PRK Kuala Terengganu diadakan serentak dengan PRN

0

BANGI, Sabtu – PAS mencadangkan Pilihan Raya Kecil (PRK) bagi Parlimen Kuala Terengganu diadakan serentak dengan Pilihan Raya Negeri (PRN) pada 12 Ogos depan.

Ia berikutan PAS membuat keputusan untuk tidak akan mengemukakan rayuan terhadap petisyen pilihan raya bagi Parlimen tersebut.

Setiausaha Agungnya, Datuk Seri Takiyuddin Hassan berkata, keputusan PAS tersebut dicapai dalam mesyuarat Jawatankuasa Pas Pusat di Kuala Terengganu hari ini.

Menurutnya, PAS telah berbincang secara panjang lebar dari segi pro dan kontra aspek perundangan mengenai perkara tersebut.

Artikel berkaitan

Allahyarham Tan Sri Ali Hashim Tokoh Jihad Bisnes Yang Disegani

Jawatan Presiden, Timbalan Presiden biar perwakilan tentukan – Zahid

Melaka larang kakitangan bawa telefon bimbit ketika mesyuarat

Cagaran caruman, KWSP kaji kaedah baki akaun 2 jadi cagaran peribadi

Kerajaan tumbang, Hadi Awang mengigau – Anwar

“Kita (PAS) mengharapkan apabila kita buat keputusan tidak merayu, pihak SPR (Suruhanjaya Pilihan Raya) boleh mengadakan PRK itu serentak dengan PRN.

“Kita ada tiga minggu lagi sebelum penamaan calon. Kita yakin SPR mempunyai kemahiran dan kecekapan untuk selesaikan serentak pada tarikh sama,” katanya ketika demikian kepada pemberita selepas Mesyuarat Jawatankuasa PAS Pusat hari ini.

Takiyuddin memberitahu, PAS mengambil keputusan tidak mahu mengemukakan petisyen tersebut kerana tempoh untuk menyelesaikan rayuan pestisyen itu mengambil masa lima hingga enam bulan dan rakyat di kawasan tersebut akan terabai.

“Kita ada dua pilihan sama ada kita merayu atau kita tidak merayu, sekiranya kita merayu, kita perlu menunggu masa lebih lama lagi,  untuk tempoh enam bulan pada tarikh dimansuhkan baru boleh diselesaikan di peringkat Mahkamah Persekutuan.

“Jadi kita berasakan sebagai sebuah parti yang bertanggungjawab dan sebuah kerajaan yang memerintah negeri ini, kita tidak mahu rakyat terabai.

“Sebab dalam tempoh lima atau enam bulan ini, tidak ada Ahli Parlimen (Kuala Terengganu). Itu antara salah satu sebab (tak buat rayuan), menunjukkan Perikatan Nasional (PN) mempertimbangkan kepentingan rakyat,” katanya.

Ditanya mengenai keyakinan PAS mengekalkan kemenangan di Parlimen Kuala Terengganu, Takiyuddin berkata, jumlah undian yang diperoleh Ahmad Amzad sebanyak 63,016 adalah satu penanda aras parti itu akan terus mendapat sokongan rakyat.

“Kita bukan takbur, tapi berdasarkan sokongan di peringkat rakyat jelata, memang kita optimis (boleh menang). Kita mengharapkan apabila kita buat keputusan tidak merayu, pihak SPR boleh mengadakan PRK itu serentak dengan PRN.

“Kita ada tiga minggu lagi sebelum penamaan calon. Kita yakin SPR mempunyai kemahiran dan kecekapan untuk selesaikan serentak pada tarikh sama,” katanya.

Pada 27 Jun lalu, Mahkamah Pilihan Raya Kuala Terengganu membatalkan  kemenangan calon Pas, Ahmad Amzad Hashim di Parlimen Kuala Terengganu pada PRU15. – UTUSAN


PAS Selangor intai kerusi dimenangi pada PRU12

0

BANGI, Sabtu – PAS Selangor dilaporkan sedang mengintai kerusi yang pernah dimenangi sebelum ini terutamanya pada Pilihan Raya Umum ke-12 (PRU12).

Dengan andaian, selain kerusi Dewan Undangan Negeri (DUN) Sijangkang yang dipegang selama tiga penggal berturut-turut oleh Pesuruhjaya PAS Selangor, Datuk Dr Ahmad Yunus Hairi, kira-kira lebih 10 kerusi lain berada dalam senarai PAS Selangor pada Pilihan Raya Negeri (PRN) nanti.

Antara kerusi lain akan ditandingi calon PAS Selangor termasuk DUN Morib, Selat Klang, Meru, Seri Serdang, Gombak Setia, Hulu Kelang, Sabak, Lembah Jaya, Pandan Indah, Dusun Tua dan Paya Jaras.

Terdapat dakwaan, PAS Selangor juga akan meletakkan calonnya di bawah Parlimen Shah Alam dengan memilih kerusi DUN Batu Tiga.

Artikel berkaitan

Tun M sudah buat yang terbaik, usah ganggu lagi – Anwar

Kerajaan digesa kembalikan nikotin dalam Akta Racun 1952

Rogol adik kandung remaja dihantar ke Henry Gurney

Belanjawan 2023: Projek khusus tangani kesesakan jejas lokasi pelancongan

Rumah Terbuka Malaysia Madani hanya bermotif politik

Sementara Setiausaha Perhubungan PAS Selangor, Roslan Shahir Mohd Shahir dilaporkan berkata, pembahagian kerusi berlaku secara adil tanpa mengguris hati parti lain, namun enggan mendedahkan bilangannya.

“PAS Selangor dijangka membariskan kombinasi calon-calon profesional dan ulamak yang berkelayakan, berwibawa dan boleh diterima masyarakat sesuai dengan status negeri maju Selangor bagi membawa kemenangan buat PN.

“Rata-rata calon muda dan segar dibantu mereka yang berintegriti dan berpengalaman serta pernah berkhidmat dengan cemerlang dalam kerajaan negeri sebelumnya,” katanya.


Sultan Nazrin berkenan umum Lat sebagai Seniman Diraja

0

BANGI, Sabtu – Sultan Perak, Sultan Nazrin Shah hari ini berkenan mengumumkan kartunis terulung negara Lat atau nama sebenarnya Datuk Mohd Nor Khalid sebagai Seniman Diraja.

Sultan Nazrin bertitah, pengumuman itu bagi mengiktiraf peranan dan sumbangan besar lagi bermakna oleh seniman agung itu memperkenalkan Malaysia di pentas antarabangsa serta mengharumkan nama negara.

Baginda bertitah demikian pada Majlis Perasmian Galeri Rumah Lat di Batu Gajah, Perak.

Sultan Nazrin bertitah, khazanah yang dipamerkan di Galeri Rumah Lat diharapkan akan menjadi sumber inspirasi kepada rakyat terutama anak muda Malaysia.

Artikel berkaitan

PAS yakin gelombang Melayu kekal hingga PRN

240 kes direkod, 460 pesalah ditahan dalam operasi BP3

Anwar peroleh injunksi sementara halang Sanusi ulang kenyataan fitnah

Siasatan terhadap MB Kedah bukan bermotif politik

Saya sedia disiasat bila-bila masa – Ahmad Zahid

Baginda bertitah, legasi seniman agung itu harus diperturunkan kepada generasi muda sebagai pewaris seterusnya dan menjadi sumber khazanah yang amat bernilai buat rakyat.

“Semoga Galeri Rumah Lat, kekal sebagai satu simbol pencapaian hebat seorang seniman yang Allah SWT telah mengurniakan bakat tersangat istimewa dan luar biasa,” titah baginda.

Sultan Nazrin bertitah, melalui lakaran yang santai dan bersahaja, Lat berjaya mengetengahkan pemerhatian yang tajam mengenai kehidupan masyarakat majmuk yang hidup dalam harmoni.

Titah baginda, karikatur Lat banyak menceritakan tentang perkara yang benar-benar berlaku dalam kehidupan masyarakat majmuk yang terdiri daripada pelbagai kaum, menganut pelbagai agama, mengamalkan pelbagai budaya dan menguasai pelbagai bahasa.


Al-Fatihah : Bekas Pengerusi Airasia meninggal dunia

0

BANGI, Ahad – Bekas Pengerusi AirAsia Berhad, Datuk Pahamin Rajab, 77, meninggal dunia akibat serangan jantung ketika dalam penerbangan ke London, United Kingdom (UK), malam tadi.

Berita duka itu dikongsi menantunya, pelakon, Azhar Sulaiman melalui hantaran Instagram (IG), awal pagi tadi.

Instagram Azahar Sulaiman berkongsikan pemergian Allahyarham bapa mertua.

Azhar berkata, Allahyarham Pahamin yang juga bekas Ketua Pengarah, Jabatan Pengangkutan Jalan (JPJ) dalam perjalanan menghadiri majlis graduasi anaknya di London.

“Dukacita saya hendak maklumkan bapa mentua saya, Datuk Pahamin Rajab baru meninggal dunia.

“Beliau baru sampai London kena serangan jantung dalam penerbangan. Sekarang ibu mentua dan anak lelaki saya, Rees ada di London,” katanya dalam video yang dimuat naik.

Azhar berkata, beliau dan ahli keluarga yang lain akan berangkat ke London, esok.

Allahyarham Pahamin yang juga Pengasas Bersama AirAsia pernah berkhidmat dalam kementerian dan agensi kerajaan di Malaysia dalam tempoh lebih 30 tahun.

Allahyarham Pahamin pernah menyandang jawatan Ketua Setiausaha Kementerian Perdagangan Dalam Negeri dan Hal Ehwal Pengguna bermula 1998 hingga 2001 dan dilantik sebagai Ketua Pengarah Jabatan Pengangkutan Jalan (JPJ) bermula 1974 hingga 1998.

Memetika Harian Metro, Allahyarham Pahamin juga memegang jawatan penting dalam beberapa syarikat termasuk LNG Resources Bhd, Forlife Research Sdn Bhd dan Mediscreen Sdn Bhd.

Sementara itu, dalam satu hantaran instagram, Pengasas syarikat penerbangan tambang murah, AirAsia, Tan Sri Tony Fernandes berkata Airasia tidak akan wujud tanpa Allahyarham Pahamin.

Pengasas Airasia Tan Sri Tony Fernandes berkongsi kesedihan atas kehilangan Allahyarham Pahamin.

Tony turut merakam ucapan takziah kepada keluarga Allahyarham yang juga bekas Pengerusi AirAsia.

“Berehat dengan tenang wahai sahabat.

“Ingatan terhadapnya akan diteruskan di dalam diri cucunya, Kasih Iris Leona yang ‘bapak borek, anak rintik’ dan akan membawa AirAsia ke tahap lebih tinggi,”


Arab Saudi iktiraf jemaah haji Malaysia berdisiplin

0

BANGI, Ahad – Operasi haji tahun ini yang melibatkan kuota penuh 31,600 jemaah haji Malaysia buat pertama kali dalam tempoh empat tahun, berjalan dengan lancar meskipun berdepan beberapa cabaran, kata Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar.

Beliau berkata, antara cabaran yang dihadapi jemaah haji tahun ini ialah keadaan cuaca yang panas menjangkau 38 hingga 48 darjah Celsius, dan jumlah jemaah mencecah hampir dua juta orang mengerjakan haji di Tanah Suci.

Katanya, beliau bersyukur apabila kumpulan jemaah haji Malaysia mendapat pengiktirafan oleh Arab Saudi sebagai jemaah haji yang berdisiplin dan mempunyai sikap yang baik selain berilmu.

“Kerajaan Arab Saudi juga sekali lagi mengiktiraf Tabung Haji (TH) apabila TH menerima Anugerah Labbaitom bagi Kategori Kepuasan Tertinggi Dalam Perkhidmatan Yang Disediakan Oleh Pejabat Urusan Haji, yang telah saya terima daripada Menteri Haji dan Umrah Arab Saudi Dr Tawfiq Fawzan Al-Rabiah,” katanya.

Artikel berkaitan

Satu kehilangan kepada badan kehakiman negara – Ketua Hakim Negara

Lim Guan Eng bertanggungjawab kenakan cukai Yayasan Al-Bukhary

Ringgit mata wang paling lemah di Asia tahun ini

Isu agihan kerusi PN di enam negeri selesai 95 peratus

3,214 Hektar Tanah Rizab Melayu Perak Dimiliki Bukan Melayu

Beliau berkata demikian kepada media ketika ditemui semasa menyambut kepulangan 350 jemaah haji Malaysia yang tiba di Lapangan Terbang Antarabangsa Kuala Lumpur (KLIA).

Kumpulan jemaah haji itu tiba pada pukul 9.55 malam menerusi penerbangan Saudia Airlines SV5610 yang berlepas dari Jeddah pukul 8 pagi (waktu Arab Saudi).

Sementara itu Mohd Na’im berkata, 70 pesakit masih dirawat di Pusat Rawatan TH di Makkah dan Hospital Arab Saudi, manakala sembilan orang jemaah haji meninggal dunia di Tanah Suci Makkah setakat hari ini, dan beliau bersama pengurusan kanan TH mengucapkan takziah kepada seluruh anggota keluarga jemaah haji yang telah meninggal dunia di Tanah Suci Makkah.

Katanya, pihak TH akan mengadakan mesyuarat penutupan dengan pelbagai kementerian dan agensi penyedia perkhidmatan haji di Arab Saudi bagi menilai semula tahap perkhidmatan dan kemudahan yang diberikan pada Musim Haji tahun ini.

Beliau berkata, antara isu yang akan dibincangkan ialah masalah berkaitan kemudahan di Mina, selain maklum balas yang diterima daripada jemaah haji, yang akan turut dibawa ke meja perbincangan.

Sementara itu Pengerusi Lembaga Tabung Haji Tan Sri Azman Mokhtar berkata TH akan terus melakukan penambahbaikan perkhidmatannya secara berterusan untuk memastikan kecemerlangan perkhidmatannya.

Beliau berkata, 25 inisiatif telah dapat dilaksanakan TH tahun ini, antaranya inisiatif program pendidikan kesihatan kepada jemaah haji melalui ‘Ziarah Rahmah’, Pusat Rawatan TH di Madinah dan perkhidmatan mesin ATM di penginapan jemaah haji Malaysia di Tanah Suci.

Sebanyak 98 penerbangan menggunakan pesawat Saudia dan AMAL by Malaysia Airlines akan membawa pulang kesemua jemaah haji Malaysia dan petugas-petugas haji secara berperingkat.

Penerbangan terakhir dijangka berlepas pada 31 Julai melalui Lapangan Terbang Antarabangsa Prince Mohammad bin Abdul Aziz di Madinah. – BERNAMA


Azam Baki sanggah laporan awal kata insiden KLIA tiada unsur rasuah

0

BANGI, Ahad – Siasatan Suruhanjaya Pencegahan Rasuah Malaysia (SPRM) berhubung tuduhan rasuah dalam kes kekecohan membabitkan dua wanita warga China di Lapangan Terbang Antarabangsa Kuala Lumpur (KLIA) pada 29 Jun lalu, masih belum selesai.

Sehubungan itu, Ketua Pengarah SPRM, Tan Sri Azam Baki menyelar laporan media semalam, yang mendakwa tiada unsur rasuah ditemui dalam kes itu sedangkan siasatan masih berjalan.

Azam semalam dihubungi Berita Harian dan berkata, proses siasatan berhubung kes itu baru berjalan kira-kira enam hari, justeru tidak wajar mana-mana pihak merumuskan kes itu tiada unsur rasuah.

“Saya ingin mengatakan siasatan masih dijalankan, saya tidak mahu mana-mana pihak membuat spekulasi kerana ada yang mengandaikan tiada elemen rasuah sedangkan siasatan masih belum selesai.

“Siasatan baru saja dijalankan dalam tempoh lima hingga enam hari, jadi munasabahkah enam hari kita boleh selesaikan siasatan? Berhati-hatilah dalam membuat kenyataan walaupun merujuk sumber,” katanya.

Justeru, Azam berkata, semua pihak termasuk pihak media digesa tidak membuat sebarang spekulasi dan andaian berhubung kes itu tanpa maklumat yang sahih dan tepat daripada pihaknya.

“Selama ini media tanya saya, tetapi tiba-tiba tidak tahu ‘budak’ mana yang media tanya, lepas itu dia kata tiada kes.

“Siapa ‘budak’ itu? Jangan pandai-pandai kerana seolah-olah SPRM sudah tarik ‘handbrake’. Saya ingin menegaskan bahawa siasatan masih berjalan,” katanya.

Azam berkata, SPRM akan memanggil beberapa lagi saksi bagi membantu siasatan berhubung kes itu dengan proses siasatan dijangka hanya dapat dilengkapkan dalam tempoh sebulan.

Beliau berkata, terdapat banyak proses perlu dijalankan merangkumi pelbagai sudut sebelum siasatan dilengkapkan dan kes boleh dirumuskan.

“Pertama, elemen rasuah yang perlu kita lihat dan dibuktikan seperti mana tohmahan dan keduanya, prosedur undang-undang yang perlu dipatuhi oleh pihak berkuasa (Jabatan Imigresen).

“Ketiga, apa-apa peraturan yang perlu dikuatkuasakan di KLIA secara umum perlu dipatuhi mana-mana pihak di KLIA dalam menguruskan mereka yang tidak dibenarkan masuk ke negara ini atau dikenakan tindakan Notis Penolakan Masuk (NTL) memasuki Malaysia,” katanya.

Sementara itu, Azam turut mengesahkan syarikat yang dilantik menguruskan warga asing yang dikenakan NTL sudah dipanggil untuk membantu siasatan.

Minggu lalu, media melaporkan berlaku kekecohan di KLIA susulan penolakan kemasukan pelawat wanita dari China dikenali sebagai Wang Xu yang dilakukan mengikut prosedur dan selaras Arahan Tetap Ketua Pengarah Imigresen Bil. 09 Tahun 2017.

Memetik laporan sebuah portal, ketika soal siasat, subjek tidak memenuhi syarat kemasukan pelancong kerana tidak memiliki tiket pulang dan gagal menyatakan dengan jelas tempat penginapannya sepanjang berada di Malaysia.

Pada 5 Julai lalu, SPRM mengesahkan sudah mengambil keterangan 14 individu berhubung dakwaan terdapat elemen rasuah dalam kalangan pegawai dan anggota imigresen di pintu masuk negara.

Azam dilaporkan berkata, individu yang diambil keterangan termasuk seorang menteri, lapan kakitangan imigresen dan wanita warga China bersama rakannya dari negara sama.

Kekecohan di KLIA tular apabila seorang menteri didakwa menceroboh masuk ke balai ketibaan KLIA bagi melepaskan seorang pelawat China yang ditahan Jabatan Imigresen.

Susulan itu, Menteri Pelancongan, Seni dan Budaya, Datuk Seri Tiong King Sing mengakui dirinya adalah menteri dikaitkan dengan kejadian itu dan mendakwa kehadirannya bagi membongkar kewujudan budaya rasuah dilakukan segelintir pegawai dan penyalahgunaan kuasa kronik di pintu masuk negara. BH


Tun Faisal sertai BERSATU

0

BANGI, Ahad – Bekas ahli UMNO, Datuk Tun Faisal Ismail Aziz yang dipecat dari parti pada Januari lalu kini secara rasmi menyertai Parti Pribumi Bersatu Malaysia (Bersatu).

Beliau dijangka menerima watikah keahlian daripada Presiden Bersatu, Tan Sri Muhyiddin Yassin pada Majlis Pelancaran Jentera Pilihan Raya Negeri (PRN) Perikatan Nasional (PN) Negeri Sembilan di Seremban, malam ini.

Tun Faisal yang juga bekas Timbalan Ketua UMNO Putrajaya, berkata beliau memilih menyertai Bersatu selepas mengambil kira peranan yang boleh dimainkannya dalam parti itu.

“Saya ialah orang yang percaya kepada jemaah atau bekerja dalam organisasi, jadi saya perlu berada dalam satu-satu organisasi untuk membantu perjuangan yang saya percaya.

“Sebenarnya bagi saya, Pas atau Bersatu, sama saja kerana kedua-duanya berada di bawah PN. Bagaimanapun, melihat kepada aspek di Putrajaya, tempat yang saya sudah biasa, Ahli Parlimennya ialah daripada Bersatu (Datuk Radzi Jidin).

“Jadi, saya percaya boleh memainkan lebih banyak peranan dalam BERSATU berbanding Pas, terutama dalam memberikan input berkaitan isu tempatan dan pada masa sama, memperkukuh BERSATU di kawasan ini,” katanya seperti dilapor
BH Online
.

Tun Faisal dipecat daripada UMNO berkuat kuasa serta-merta pada Januari lalu selepas diputuskan melalui Mesyuarat Majlis Kerja Tertinggi (MKT) UMNO.

Artikel berkaitan

Lima Kerusi Parlimen Tumpuan BERJASA Untuk Menang PRU-15

Gempa Bumi: Operasi hari ketujuh pasukan SAR negara cari mangsa hidup

Tun M ditahan di IJN kerana jangkitan

MyHeart mudahkan diaspora berkhidmat di tanah air, beroperasi bulan depan

8.7juta golongan B40 terima RM1.67bil melalui Sumbangan Tunai Rahmah

Tindakan itu diambil selepas Tun Faisal yang lantang mengkritik kepemimpinan UMNO, dikatakan melanggar etika ahli UMNO berdasarkan perlembagaan parti. – AWANI


23 laporan polis terhadap Guan Eng

0

BANGI, Isnin – 23 laporan polis diterima di Kedah, membabitkan laporan terhadap  Pengerusi DAP, Lim Guan Eng yang dipercayai menyentuh isu berkaitan bangsa, agama dan raja (3R).

Ketua Polis Kedah, Datuk Fisol Salleh berkata, siasatan terhadap kes itu dilakukan oleh Unit Siasatan Jenayah Terkelas (USJT) Bukit Aman.

“Kes disiasat di bawah Seksyen 4(1) Akta Hasutan 1948, Seksyen 505(b) Kanun Keseksaan dan Seksyen 233 Akta Komunikasi dan Multimedia 1998.

“Polis Kedah sekali lagi mengingatkan orang ramai agar tidak menyentuh isu sensitif 3R ini khususnya yang ditularkan di media sosial kerana ianya boleh menggugat keharmonian dan kesejahteraan negeri ini,” katanya dalam kenyataan hari ini.

Guan Eng yang juga Ahli Parlimen Bagan mendakwa ‘gelombang hijau’ yang merujuk kepada Pas dan Perikatan Nasional (PN) bakal memusnahkan tokong dan menafikan hak agama di Pulau Pinang.

Artikel berkaitan

80,000 calon lepasan SPM ditawar ke universiti awam

SPRM siasat bekas PM, menantu berkaitan kontrak kerajaan

179 orang dipindahkan ke PPS di Larut, Matang dan Selama

Jalan Temiang ditukar nama pengasas DAP, kerajaan digesa nilai semula

Sekolah Cina Sejak Dahulu Lagi Bermasalah – Kok Seong

Memetik Utusan kata Fisol, orang ramai juga dinasihatkan tidak membuat sebarang spekulasi dan memainkan isu terbabit sehingga menimbulkan kegusaran dalam kalangan masyarakat.

“Kita tidak akan teragak-agak untuk mengambil tindakan tegas ke atas sesiapa sahaja yang mengambil kesempatan ke atas isu sensitif ini.

“Apatah lagi dalam menghadapi Pilihan Raya Negeri (PRN) tidak lama lagi, polis memohon kerjasama orang ramai untuk mematuhi undang-undang agar proses PRN berjalan dan keamanan negeri Kedah dapat dikekalkan,” katanya.

Di Kangar, Perlis, Pemuda PAS kawasan Kangar membuat laporan polis ke atas  Guan Eng susulan kenyataan yang didakwa menyentuh sensitiviti agama dan ketenteraman awam negara ini.

Ketuanya, Mohd. Azizi Syam Samsudin berkata, Guan Eng tidak sepatutnya mengeluarkan kenyataan seperti itu memandangkan rakyat di negara ini terdiri daripada masyarakat majmuk daripada pelbagai agama dan kaum.


Muhyiddin tarik balik permohonan pindahkan kes ke Mahkamah Tinggi

0

BANGI, Isnin – Bekas perdana menteri Tan Sri Muhyiddin Yassin menarik balik permohonan supaya tujuh kes menggunakan kedudukan untuk suapan dan menerima wang hasil aktiviti haram yang dihadapinya, dipindahkan dari Mahkamah Sesyen ke Mahkamah Tinggi.

Peguam Hisyam Teh Poh Teik yang mewakili Muhyiddin memaklumkan Hakim Mahkamah Tinggi K Muniandy, bahawa pihaknya telah menghantar surat penarikan permohonan itu kepada pendakwaan pada 5 Julai lepas.

“Oleh itu, pihak kami memohon supaya permohonan untuk memindahkan kes ini dibatalkan,” katanya semasa pengurusan kes itu.

Timbalan Pendakwa Raya Wan Shaharuddin Wan Ladin mengesahkan perkara itu dan tidak membantah permohonan berkenaan.

Artikel berkaitan

PDRM gantung kuasa, hak keistimewaan ‘Inspektor Sheila’

Peruntukan bantuan sekolah persendirian Cina terus meningkat

Lebih RM72.5 juta disalur ke Sekolah Swasta Cina sejak tahun 2019

Polis buka 240 kertas siasatan, tahan 15 individu

Belanjawan 2023: Tiada GST tetapi barangan mewah akan dicukai

Menerusi surat permohonan menari balik pemindahan itu, Muhyiddin juga memohon untuk membatalkan pertuduhan-pertuduhan dan permohonan untuk memindahkan kes akan menjadi akademik, jika permohonan membatalkan pertuduhan dibenarkan.

“Kami (pembelaan) mengesyorkan kepada Suruhanjaya Pencegahan Rasuah Malaysia (SPRM), supaya permohonan pemindahan ditunda sehingga selepas permohonan pembatalan diputuskan, namun SPRM mahu permohonan pemindahan didengar dahulu.

“Bagaimanapun demi menjimatkan masa dan kos mahkamah, oleh kerana kami berpendapat permohonan pemindahan akan menjadi akademik jika permohonan pembatalan tersebut dibenarkan, kami dengan ini menarik balik (permohonan pemindahan) ini,” seperti terkandung dalam surat itu.

Pada 10 Mac lepas, Muhyiddin yang juga Pengerusi Perikatan Nasional didakwa atas empat pertuduhan menggunakan kedudukannya untuk suapan berjumlah RM232.5 juta dan dua pertuduhan menerima wang hasil aktiviti haram RM195 juta.

Ahli Parlimen Pagoh itu didakwa melakukan semua kesalahan itu di Pejabat Perdana Menteri, Blok Utama, Bangunan Perdana Putra, Pusat Pentadbiran Kerajaan Persekutuan di Putrajaya dan CIMB Bank Cawangan Menara KL, Jalan Stesen Sentral, di sini, antara 25 Feb 2021 dan 16 Julai 2021, 1 Mac 2020 dan 20 Ogos 2021 serta 8 Feb dan 8 Julai 2022.

Pada 13 Mac lepas pula, Muhyiddin didakwa di Mahkamah Sesyen Shah Alam atas satu pertuduhan menerima wang hasil aktiviti haram berjumlah RM5 juta di AmBank cawangan Amcorp Mall, Petaling Jaya dekat sini, pada 7 Jan 2022.

Muhyiddin memfailkan permohonan untuk membatalkan empat pertuduhan menggunakan kedudukannya untuk suapan berjumlah RM232.5 juta bagi parti Bersatu pada 18 April lepas.

Pada 27 April, Muhyiddin memfailkan permohonan untuk memindahkan semua kesnya ke Mahkamah Tinggi kerana kes itu melibatkan persoalan undang-undang yang kompleks membabitkan Perlembagaan Persekutuan. – FMT


PM tersentuh dalam siri syarahan kehormat Madani

0

BANGI, Selasa – Perasaan Perdana Menteri, Datuk Seri Anwar Ibrahim hari ini tersentuh ketika menghadiri Siri Syarahan Kehormat MADANI mengenai Syeikh Dr Yusuf Al-Qaradawi di Seri Perdana, Putrajaya.

Anwar dalam ucapannya berkata, beliau amat terharu dengan kehadiran anak-anak Almarhum Syeikh Dr Yusuf Al-Qaradawi iaitu Dr Muhammad Al-Qaradawi dan Abdurahman Al-Qaradawi yang sudi berkongsi mengenai biografi dan perjuangan Syeikh Yusof.

“Ini merupakan satu program penting dan pada masa sama menyentuh perasaan saya. Saya rasa sangat terharu semasa dapat tahu Muhammad hubungi saya berhajat ingin serahkan karya besar Syeikh Yusuf sebagai tanda ingatan kepada saya.

Saya dan rakan-rakan di Angkatan Belia Islam Malaysia (ABIM), sebenarnya dekat dengan Syeikh Yusuf, … menjiwai perjuangan yang membawa mesej Islam. Beliau membantu kita dengan keadaan kebangkitan Islam (ketika itu) dan kemaraan anak muda, serta memberi ingatan perlu berhikmah dan kesabaran (berdakwah),” katanya.

Anwar turut berkata Syeikh Yusuf pernah menulis surat pada tahun 2013, menyatakan sokongan terhadap perjuangan beliau dan rakan-rakan untuk memenangi Pilihan Raya Umum ke-13 dan mengambil alih Kerajaan Malaysia.

Artikel berkaitan

Lelaki Dituduh Bunuh Ibu Yang Badannya Dikerat 15

Putra buka pintu kepada ahli UMNO yang dipecat

SPRM buat siasatan forensik terhadap akaun UiTM

TREND Jangkitan Semakin Meningkat

Henti sebar berita palsu, tunggu pengumuman rasmi tarikh hari raya

“Tiada apa yang boleh ditukarkan atau membayar sumbangan beliau bukan hanya kepada kita tetapi juga kepada umat manusia. Kami amat mengingati beliau,” katanya.

Syeikh Yusuf Al-Qaradawi meninggal dunia pada 26 Sept tahun lepas pada usia 96 tahun.

Sepanjang hayatnya, Allahyarham telah menghasilkan lebih 120 buah buku termasuk naskhah perundangan Islam serta menerima pelbagai pengiktirafan antarabangsa.

Atas jasa baktinya dalam dunia Islam, Kerajaan Malaysia telah menganugerahkan Syeikh Yusuf Tokoh Maal Hijrah Antarabangsa pada 2009.

Pada majlis itu, Muhammad menyerahkan Ensiklopedia Himpunan-Himpunan Yang Lengkap Bagi Al-Imam Yusuf Al Qaradawi, yang antaranya menghimpunkan karya-karya Allahyarham dalam bidang akidah, feqah, ilmu agama, fatwa-fatwa, tasawuf, tafsir, hadis, sejarah, pemikiran dan khutbah.

Turut hadir pada majlis itu ialah isteri Perdana Menteri, Datuk Seri Dr Wan Azizah Wan Ismail. – BERNAMA


Badan kehakiman jadi sasaran beberapa pihak capai objektif niat jahat mereka

0

BANGI, Isnin – Era peralihan penggunaan prosiding mahkamah secara maya didakwa mampu mendedahkan badan kehakiman kepada pelbagai cabaran.

Ketua Hakim Negara, Tun Tengku Maimun Tuan Mat

Ketua Hakim Negara, Tun Tengku Maimun Tuan Mat, memaklumkan institusi badan kehakiman sering menjadi sasaran utama oleh beberapa pihak bagi mencapai objektif niat jahat mereka sejak beberapa tahun ini.

Katanya, bukti di sebalik badan kehakiman sering diganggu oleh pihak berkenaan adalah apabila terdapat kebocoran terhadap draf penhakiman yang membabitkan dua kes berprofil tinggi yang didengar di Mahkamah Persekutuan.

“Draf penghakiman yang bocor membabitkan dua kes berprofil tinggi yang didengar di Mahkamah Persekutuan dan Mahkamah Tinggi tidak lain tidak bukan adalah usaha untuk mengganggu operasi kehakiman dan pelaksanaan keadilan.”

Artikel berkaitan

Kerajaan Baharu Melaka Jangan Abai Nasib Nelayan

Kanak-kanak Syria kutip cebisan roti dan disimpan

Isu bebanan kerja guru akan dikaji MPPK

Malaysia Di Tangga Ke- 57 Dunia

46,024 Orang Asli Di Pahang Lengkap Dua Dos Vaksin

Katanya, antara dua draf penghakiman yang bocor pada sebelum ini adalah,  penghakiman yang membabitkam rayuan akhir bekas Perdana Menteri, Datuk Seri Najib Razak berhubung kes penyelewengan dana SRC Inrernational Sdn. Bhd dan keputusan akhir pembelaan kes rasuah Datin Seri Rosmah Mansor.

Tambahnya, bagi mengaplikasikan prosiding secara maya, ia haruslah diketengahkan tentang isu keselamatan siber, yang turut merangkum kepada data perundangan yang sensitif, perlindungan terhadap keterangan saksi sehingga perincian kes.

Ia sebagaimana prosiding mahkamah fizikal yang perlunya kawalan dan kunci yang ketat, maka mahkamah beralaskan maya ini perlunya mengandungi dinding penahan (firewall), dana penyulitan (ecryption) agar integriri prosiding dapat dilindungi.

Oleh itu, Badan Kehakiman negara bakal meneruskan usaha dalam meningkatkan kadar dan kualiti keselematan siber mereka agar dapat menjaga kerahsiaan dan integriti proses kehakiman dengan baik.

Beliau berkata demikian, ketika berucap sewaktu pembukaan majlis pada Persidangan Undang-Undang Antarabangsa Malaysia 2023 (IMLC2023) di Kuala Lumpur hari ini.

Majlis pembukaan tersebut turut dihadiri Yang di-Pertuan Besar Negeri Sembilan, Tuanku Muhriz ibni Almarhum Tuanku Munawir dan isteri, Tuanku Aishah Rohani Almarhum Tengku Besar Mahmud.

Turut hadir ialah Perdana Menteri, Datuk Seri Anwar Ibrahim yang memberikan ucaptama pada majlis berkenaan dan Presiden Mahkamah Rayuan, Tan Sri Abang Iskandar Abang Hashim.

Persidangan yang bertemakan ‘Menjelajah Masa Hadapan Kehakiman dengan Teknologi’ yang diadakan selepas empat tahun akan berlangsung selama empat hari bermula hari ini.


Bekas wartawan, pemenang anugerah Kajai meninggal dunia

0

BANGI, Isnin – Bekas wartawan yang juga pemenang Anugerah Kajai tahun 2013, Wan Noor Hayati Wan Alias atau Wanti disahkan meninggal dunia pada Isnin.

Perkara itu dimaklumkam menerusi posting Persatuan Pengguna Islam Malaysia (PPIM) dalam sebaran kumpulan Whatsapp media, KLNewsdesk-Intermedia.

Difahamkan sebelum ini Wanti dirawat di Hospital Putrajaya kerana kekurangan oksigen dan disahkan dijangkiti Covid-19.

Sejak itu, tahap kesihatannya mula merosot dan sering menerima rawatan di Hospital Serdang dan Hospital Kajang dipercayai kesan sindrom Covid berpanjangan.

Rakannya, Fatihah Zakinan sebelum ini berkata, Wanti tidak mempunyai penjaga selama terlantar sakit dan terpaksa menguruskan kehidupan bersendirian di rumah sewa di Taman Kajang Utama, Kajang.

Allahyarhamah kemudiannya dibawa ke Hospital Serdang oleh ahli keluarganya pada Sabtu lalu sebelum disahkan meninggal dunia.

Selain pernah berkhidmat dengan Utusan Malaysia, Wanti merupakan bekas wartawan Berita Harian dan Media Variasi serta bekas pemenang Anugerah Kajai iaitu anugerah tertinggi dalam kewartawanan Malaysia yang diberikan oleh Malaysian Press Institute (MPI).


Ezam, 3 calon PRM berentap di PRN DUN Selangor

0

BANGI, Isnin –  Timbalan Presiden Parti Rakyat Malaysia (PRM), Ezam Nor antara empat calon yang akan bertanding pada PRN Selangor.

Tiga lagi calon yang akan mewakili PRM ialah Naib Presidennya, S Manikavasagam, Ketua Penerangan, Tan Kang Yap, dan Penolong Setiausaha Agung, Syed Ahmad Putra Syed Isa.

Ketua Biro Pilihan Raya PRM, Zainol Arif Jamaludin mengumumkan Ezam akan bertanding di DUN Pelabuhan Klang, Manikavasagam (Sentosa), Tan (Pandamaran) dan Syed Ahmad Putra (Selat Klang).

“Biro Pilihan Raya PRM sedang meneliti lebih 10 calon lagi untuk PRN Selangor, antara yang akan menjadi calon PRM adalah seorang tokoh reformasi terkenal.

“Satu majlis khas akan diadakan untuk mengumumkan penyertaan tokoh ini dalam waktu terdekat,” katanya dalam kenyataan.

Artikel berkaitan

Peguam Fail Rayuan Isu Keabsahan Sekolah Vernakular

Selangor hulur sumbangan RM500,000 kepada Kelantan, Terengganu

Diguna orang ketiga, Johor akan batalkan lesen serta-merta

KWSP lancar i-Sayang, suami boleh carum dua peratus untuk isteri

Yayasan Maghfirah sasar lebih 10,000 penerima bantuan Ramadan

Selangor, Negeri Sembilan, Pulau Pinang, Kedah, Terengganu dan Kelantan akan mengadakan PRN pada 12 Ogos ini dengan pengundian awal pada 8 Ogos dan penamaan calon pada 29 Julai. – FMT


Hadi disiasat Akta Hasutan berhubung hantaran berbaur perkauman

0

BANGI,  Isnin – Polis akan menjalankan siasatan ke atas Presiden PAS, Tan Sri Abdul Hadi Awang mengikut Akta Hasutan 1948.

Ketua Polis Negara, Tan Sri Razarudin Husain, berkata siasatan ke atas Ahli Parlimen Marang itu susulan satu hantaran di akaun Facebook bertajuk Minda Presiden PAS, Sabtu lalu, yang mengulas mengenai parti DAP.

Menurut Razarudin, hasil siasatan awal polis mendapati hantaran berkenaan mengandungi kenyataan yang berunsur perkauman yang boleh mencetus kegusaran awam.

“Satu laporan polis berkait perkara ini telah dibuat di pejabat Jabatan Siasatan Jenayah Komersial (JSJK) Bukit Aman pada jam 7 malam kelmarin.

Artikel berkaitan

Amirudin Pengerusi MKN Selangor Baharu, Ganti Noh Omar

Dominic Lau sah bertanding di DUN Bayan Lepas

Prosiding baharu LCS dicadang PAC

Kerajaan guna SPRM sebagai alat politik – Hamzah

Pendakwa Raya Fail Afidavit Bukti Baharu Tiada Kaitan Elemen Kes Jenayah Rasuah Najib

“Siasatan akan dikendalikan oleh Unit Siasatan Jenayah Terkelas (USJT) Bahagian D5, Jabatan Siasatan Jenayah Bukit Aman,” katanya kepada BH.

Dalam pada itu, katanya, PDRM turut akan merakam percakapan wartawan New Straits Times (NST) yang menerbitkan berita secara dalam talian berhubung kenyataan Hadi itu.

Katanya, siasatan ke atas artikel itu berkaitan laporan berita bertajuk ‘Hadi again accuses DAP of Chinese agenda, using Malay spokesperson to achieve goals’.

“Antara intipati kenyataan itu adalah DAP berhasrat mengekalkan pengertian Islam dalam Perlembagaan Persekutuan berdasarkan tafsiran penjajah yang menjunjung liberalisme dan kebebasan yang dianuti oleh Barat.

“Selain itu, antara intipati lain yang diterbitkan menerusi laporan itu adalah dakwaan Hadi bahawa ‘DAP berjaya melantik jurucakap daripada orang Melayu yang lupa akan kemelayuan mereka dan terpinggir dari segi ketaatan kepada Islam’,” katanya.

Menurut Razarudin kedua-dua pihak iaitu Hadi dan akhbar NST akan dipanggil untuk dirakam keterangan dalam masa terdekat.

Kes disiasat mengikut Seksyen 4 (1) Akta Hasutan 1948 dan Seksyen 233 Akta Komunikasi dan Multimedia 1998. – Berita Harian


Jenazah dikebumi di London, hajatnya disemadikan di kota terakhir meninggal

0

BANGI, Isnin –  “Untuk makluman, Jenazah Allahyarham Pahamin Rajab akan disemadikan di Kota London selaras dengan hajat beliau untuk disemadikan di kota terakhir beliau meninggal dunia.”

Demikian kenyataan dikongsikan cucu bekas Pengerusi AirAsia Berhad, Datuk Pahamin Rajab yang meninggal dunia akibat serangan jantung ketika dalam penerbangan ke London.

Jenazah beliau akan disemadikan di sebuah tanah perkuburan di negara terbabit.

Maklumat terbaru itu dikongsikan cucunya,  Kasih Iris Leona yang juga anak pelakon, Azhar Sulaiman menerusi satu hantaran pada InstaStorynya hari ini.

Menurut Leona, lokasi dan tarikh pengkebumian Allahyarhamnya akan dimaklumkan kemudian.

Artikel berkaitan

“DAP boleh jadi punca kerajaan Anwar runtuh” – Puad Zarkashi

Wan Suraya dilantik Ketua Audit Negara

Che’GuBard dakwa Speaker lantik anak jadi pegawai parlimen

Hina Islam, bekas pemain pelapis badminton negara dikecam

Kes keganasan kanak-kanak perlu diteliti, bendung jenayah penderaan

Katanya, butiran brkenaan tempat dan masa pengebumian akan dimaklumkan secepat mungkin sejajar pesanan Allahyarham,  untuk disemadikan di kota terakhir beliau meninggal dunia.

“Kami sekeluarga ingin mengucapkan ribuan terima kasih atas ucapan takziah serta doa. Semoga Allah SWT merahmati kalian,”tulis hantaran dipercayai dibuat salah seorang ahli keluarga Pahamin.”


Ras Adiba umum sertai BERSATU, sokong PN bela OKU

0

BANGI, Isnin – Teka-teki kelibat kehadiran  bekas senator, Datuk Ras Adiba Radzi pada Majlis Pelancaran Jentera Pilihan gabungan Perikatan Nasional malam tadi di Seremban, Negeri Sembilan  terjawab apabila beliau mengesahkan menyokong perjuangan PN.

Beliau berkata penyertaannya dalam BERSATU bukan untuk menjadi calon PRN, sebaliknya bagi menyokong perjuangan PN membela nasib rakyat, khasnya orang kurang upaya (OKU).

Anak jati Seri Menanti di Kuala Pilah ini juga ingin membantu PN menawan Negeri Sembilan pada PRN bulan depan.

Beliau yang  berkata kepada Berita Harian,  akan  memberikan sokongan 500% kepada sahabat dalam Bersatu untuk membantu memastikan PN dapat membentuk kerajaan negeri dalam PRN nanti.

Artikel berkaitan

Wang tidak dituntut berjumlah RM11 bilion

Dua bekas PM disaman berhubung penamatan projek HSR

Kenapa Asri Hamidin perlu diganti, siapa KSU Perbendahara baharu?

Gubal Undang-undang Elak Umat Islam Didiskriminasi

Polis buka kertas siasatan perhimpunan haram depan Sogo, Dataran Merdeka

Beliau dilantik ahli Dewan Negara mewakili OKU pada Mei 2020 di bawah kerajaan pimpinan Tan Sri Muhyiddin Yassin dan merupakan ahli Umno sehingga akhir tahun lepas, sebelum menyertai Bersatu berikutan perubahan senario politik.

“Saya sudah memikirkan beberapa minggu untuk menyertai Bersatu, walaupun sebelum ini ramai sahabat handai mempelawa untuk menyertai Bersatu.

“Selepas mengamati keadaan politik di negara kita, saya yakin dengan kepimpinan di bawah Muhyiddin akan memberikan sokongan penuh sebagai anak Negeri Sembilan untuk berjuang bersama Bersatu dalam PN.”

Ras Adiba menerima watikah keahlian Bersatu malam tadi, bersama bekas timbalan ketua Umno Putrajaya, Tun Faisal Ismail Aziz pada Majlis Pelancaran Jentera PRN PN Negeri Sembilan di Taman Warisan Puteri Sikamat, Seremban.

Dua lagi individu yang menerima watikah keahlian ialah bekas ketua Wanita PKR Negeri Sembilan, Azlimah Zamli dan bekas ketua PKR Jelebu, Mazmi Ahmad Yusof.


Tukar tanah wakaf ke tanah rizab Melayu, Perak digesa kaji keputusan

0

BANGI, Isnin –   Majlis Fatwa Kebangsaan bagi hal ehwal agama Islam kali ke-46 pada 22 April 1999  telah menetapkan  bahawa tanah wakaf tidak boleh sama sekali dipindah milik kecuali kerana darurat.

Darurat itu juga adalah kerana tujuan dan dengan syarat syarat tertentu.

Sehubungan itu, keputusan kerajaan Negeri Perak  untuk  mereka menjadikan tanah wakaf sebagai tanah rezab Melayu. (TRM), harus dinilai semula.

Setiausaha Agung, Pertubuhan Kemanusiaan Masyarakat Antarabangsa Malaysia (MHO)  Datuk Hishamuddin Hashim berkata, langkah itu perlu diambil susulan hasrat kerajaan negeri itu yang mahu menjadikan 800 hektar tanah wakaf saraan bagi masjid seluruh negeri itu sebagai TRM.

Katanya,  tindakan kerajaan negeri akan menjadi pertikaian terutamanya kewajaran dari sudut perundangan dan syarak untuk mengambil tanah wakaf saraan bagi tujuan mengkategorikan sebagai TRM.

“Hukum yang telah dikeluarkan Majlis Fatwa Kebangsaan bagi hal ehwal agama Islam kali ke-46 pada 22 April 1999 mengatakan bahawa tanah wakaf tidak boleh sama sekali dipindah milik kecuali kerana darurat yang memerlukan demikian berdasarkan syarat-syarat tertentu.”

“Ini bermaksud tanah wakaf ini tidak sewenang-wenangnya diambil oleh pihak berkuasa melainkan atas nama darurat.

Tegas Hishamuddin, persoalannya, adakah untuk memenuhi kuota atau kepentingan TRM maka tanah wakaf diambil dan perkara ini dikatakan sebagai darurat?

Dakwa beliau tindakan itu adalah kepentingan untuk melengkapkan atau memenuhi kehendak politik menyatakan bahawa TRM telah bertambah.

Beliau berkata demikian dalam satu rakaman video yang disiarkan menerusi aplikasi media sosial.

Setiausaha Agung, Pertubuhan Kemanusiaan Masyarakat Antarabangsa Malaysia (MHO)  Datuk Hishamuddin Hashim berkongsi masalah tanah wakaf yang dijadikan tanah rezab Melayu di Perak.

Sebelum ini, Menteri Besar Perak, Datuk Seri Saarani Mohamad dilapor media menyatakan, Pejabat Tanah dan Galian Perak berjaya membuat rundingan untuk mewartakan kawasan seluas 800 hektar di Gunung Bersout, Batang Padang yang merupakan wakaf saraan bagi masjid seluruh negeri itu sebagai kawasan tambahan TRM.

Oleh itu, Saarani berkata, cadangan pewartaan itu akan diangkat untuk kelulusan Majlis Mesyuarat Kerajaan Negeri dalam masa terdekat.

Hishamuddin berkata, keputusan itu juga tidak wajar dan bertentangan dengan Perlembagaan Persekutuan Perkara 89 2A yang mengatakan bahawa TRM sepatutnya diambil daripada kawasan tanah yang belum dibangunkan atau dicucuk tanam.

“Ia secara tidak langsung bermaksud tanah yang bergeran atau yang ada kepentingan terus kepada masjid tidak wajar dimasukkan dalam TRM,” katanya.

Jelas beliau, MHO suka keluasan TRM bertambah, tetapi bukan dengan mengambil tanah yang merupakan wakaf yang diberikan oleh individu atas tujuan saraan kepada kepentingan agama dan masjid.

“Persoalannya, adakah untuk memenuhi kuota atau kepentingan TRM maka tanah wakaf diambil dan perkara ini dikatakan sebagai darurat?”

“Jika begitu, lebih bagus ambil tanah kubur serta tanah rizab sungai (dan) masukkan semua sekali jadikan sebagai TRM…hanya kerana nak memenuhi kuota atau kempen menunjukkan bahawa jumlah TRM bertambah.

“Adakah ini merupakan satu kempen semata-mata, tetapi bukan mencapai hasrat sebenar untuk memberi kepentingan terhadap TRM?


Ucapan berbaur perkauman, Lim Guan Eng disiasat bawah Akta Hasutan

0

BANGI, Isnin –  Pengerusi DAP Lim Guan Eng disiasat polis berhubung ucapannya yang didakwa menyentuh isu berkait 3R atau religion (agama), royalty (raja), dan race (kaum).

Timbalan Pengarah Jabatan Siasatan Jenayah (Forensik/Perancangan Strategik) Bukit Aman, S Suresh Kumar berkata siasatan dijalankan oleh Unit Siasatan Jenayah Terkelas Bahagian D5 di bawah Seksyen 4(1) Akta Hasutan, Seksyen 505(b) Kanun Keseksaan, dan Seksyen 233 Akta Komunikasi dan Multimedia

Polis dalam kenyataannya menasihatkan orang ramai tidak membuat sebarang spekulasi yang boleh mengganggu siasatan.

“Tindakan tegas akan diambil terhadap mana-mana pihak yang bertindak menggugat ketenteraman awam dan keselamatan negara.”

Semalam, Lim menolak dakwaan beliau menyentuh isu berkait 3R atau religion (agama), royalty (raja), dan race (kaum) dalam ucapannya pada satu program di Jelutong, Pulau Pinang, kelmarin.

Lim yang juga bekas ketua menteri Pulau Pinang berkata ucapannya telah diputar belit seolah-olah ada pihak ingin merobohkan tokong Buddha atau Cina, sedangkan beliau merujuk kepada kes perobohan kuil di Kedah pada Julai 2020.

Ketua Pemuda Perikatan Nasional Ahmad Fadhli Shaari dalam kenyataan hari ini berkata sayap gabungan itu dikerah membuat laporan polis terhadap Lim.

Artikel berkaitan

BN Akan Sokong Usul Undi Percaya Kepada PM – Ahmad Zahid

Tak salah lantik ahli keluarga jika layak – Mufti Pulau Pinang

“Well done guys” – Khairy puji tindakan berani ahli UMNO rujuk ke RoS

MOTAC Giat Semarakkan Aktiviti Pelancongan, Seni dan Budaya Tahun Ini

Mahkamah Tinggi Semak Keputusan Kes Remaja Curi Tabung Masjid

Lim sebaliknya mencabar Fadhli sendiri untuk membuat laporan polis terhadapnya, mengatakan beliau tidak patut membiarkan anak-anak buahnya menghadapi kemungkinan melakukan jenayah dengan membuat laporan polis palsu.


Amirudin luah hasrat terajui kerajaan Selangor lagi

0

BANGI,  Selasa – Menteri Besar Selangor Datuk Seri Amirudin Shari memberi bayangan untuk terus menerajui kepimpinan kerajaan negeri jika gabungan Pakatan Harapan (PH) dan Barisan Nasional (BN) mencapai kemenangan dalam Pilihan Raya Negeri (PRN), bulan depan.

Pengerusi PH Selangor itu berkata beliau cenderung untuk terus menjawat jawatan berkenaan bagi membantu kerajaan negeri melengkapkan pelaksanaan pelbagai pelan pembangunan yang telah dirangka bagi kelestarian ekonomi dan kesejahteraan rakyat Selangor.

“Walaupun pelan itu adalah kerja berpasukan, saya percaya saya juga bertanggungjawab untuk melunaskan dan melengkapkan pelaksanaan pelan yang telah ditawarkan kepada rakyat terutamanya dalam Rancangan Selangor Pertama (RS-1).

“Hasrat ini juga seiring dengan komitmen saya untuk terus mempertahankan kerusi Dewan Undangan Negeri (DUN) Sungai Tua yang saya sandang ketika ini pada PRN akan datang,” katanya dalam temu bual bersama Bernama.

Artikel berkaitan

Dakwaan DAP Sokong Ideologi Komunis Tidak Akan Ditarik Balik – Hadi Awang

Projek PSI: NGO akan serah memorandum bantahan ke Parlimen

Pejuanita gesa kerajaan bendung budaya songsang

Jumlah mangsa banjir hampir cecah 30,000 di lima negeri

7 termasuk 5 kanak-kanak terselamat kenderaan masuk gaung

Ahli Parlimen Gombak itu berkata hasrat tersebut sekali gus menafikan khabar angin bahawa terdapat perancangan untuk menukar kedudukannya sebagai Menteri Besar kepada Menteri di peringkat Kerajaan Persekutuan selepas PRN.

Menurut Amirudin secara umumnya kepimpinan PH di peringkat negeri sepakat dan bersetuju untuk beliau terus mentadbir Selangor sebagai Menteri Besar.

“Cakap-cakap di luar sana banyaklah… ada yang kata saya akan ke Persekutuan, tukar dari Menteri Besar kepada Menteri Kabinet tetapi sebagaimana saya, PH Selangor juga cenderung dan sepakat untuk saya kekal sebagai Menteri Besar.

“Setakat ini perbincangan dengan Pengerusi PH yang juga Perdana Menteri (Datuk Seri Anwar Ibrahim) pun tiada perancangan untuk saya bertukar atau sebagainya,” katanya dan menambah sebagai ahli parti beliau akur dengan sebarang keputusan yang dibuat oleh pucuk pimpinan di peringkat pusat.

Amirudin menyandang kerusi DUN Sungai Tua (sebelum ini dikenali sebagai DUN Batu Caves) sejak Pilihan Raya Umum ke-12 (PRU-12) pada 2018 dan terus kekal di kerusi itu untuk tiga penggal berturut-turut hingga PRU-14.

Amirudin mengangkat sumpah sebagai Menteri Besar Selangor di hadapan Sultan Selangor Sultan Sharafuddin Idris Shah di Istana Alam Shah, Klang pada 19 Jun 2018 selepas Datuk Seri Mohamed Azmin Ali melepaskan jawatan itu berikutan pelantikannya sebagai Menteri Hal Ehwal Ekonomi.

Dalam pada itu, Amirudin menempelak Perikatan Nasional (PN) yang tidak berani menamakan calon Menteri Besar di sebalik usaha agresif beberapa pimpinan parti itu termasuk Mohamed Azmin yang juga penyandang kerusi DUN Bukit Antarabangsa menonjolkan diri sebagai pejuang rakyat Selangor.

Katanya situasi tersebut menunjukkan PN tidak yakin dengan keupayaan bekas Menteri Besar itu walaupun sebelum ini Pengerusi PN Tan Sri Muhyiddin Yassin mengumumkan Bersatu akan menduduki kerusi Menteri Besar sekiranya pakatan yang turut disertai PAS dan Gerakan memperoleh majoriti dalam PRN nanti.

“Bukan setakat tidak berani menamakan siapa-siapa untuk menduduki kerusi Menteri Besar, malah orang yang dikatakan bakal Menteri Besar itu juga sampai sekarang pun masih berteka-teki mengenai kerusi yang hendak ditandingi.

“Saya tahu rakan-rakan kita dalam PAS juga berhajat dan berniat besar untuk menjadi Menteri Besar, malah akar umbi mereka percaya calon PAS lebih layak untuk diangkat sebagai Menteri Besar Selangor,” katanya.

Sehubungan itu, Amirudin menggesa rakyat Selangor membuat pilihan bijak dengan mengundi calon PH-BN dalam PRN akan datang demi menjamin kesinambungan pentadbiran yang ternyata berjaya mengemudi Selangor menjadi negeri paling cemerlang dari aspek pembangunan ekonomi dan sosial walaupun terpaksa berhadapan dengan situasi getir pandemik COVID-19 serta kelembapan ekonomi dunia.

Suruhanjaya Pilihan Raya (SPR) menetapkan PRN di Selangor, Kedah, Pulau Pinang, Kelantan, Terengganu dan Negeri Sembilan dijalankan serentak dengan 12 Ogos sebagai hari pengundian, manakala tarikh penamaan calon pada 29 Julai dan pengundian awal pada 8 Ogos.- BERNAMA


Banteras ‘Ali Baba’, kerajaan kaji dasar & undang-undang – PM

0

BANGI, Selasa – Kerajaan akan mengkaji dan merangka dasar serta strategi perundangan yang bersesuaian untuk membanteras aktiviti ‘Ali Baba’.

Perdana Menteri, Datuk Seri Anwar Ibrahim berkata, perkara itu diputuskan dalam mesyuarat Majlis Tindakan Ekonomi Negara (MTEN) pada Isnin.

Katanya, secara prinsip budaya ‘Ali Baba’ memberi dampak negatif kepada ekonomi dan kerajaan serius untuk menangani dan membasmi aktiviti tersebut.

“Anggaran kerugian mencecah sekitar satu peratus daripada KDNK (Keluaran Dalam Negara Kasar) dan melibatkan aspek perolehan, pelesenan, pemberian permit dan kuota, serta pemberian subsidi dan geran,” katanya dalam satu kenyataan pada Selasa.

Artikel berkaitan

8.7juta golongan B40 terima RM1.67bil melalui Sumbangan Tunai Rahmah

Bas persiaran terbakar, laluan keluar Plaza Tol UPM dibuka semula

Tidak adil sekat perhimpunan orang Melayu – Aminuddin Yahaya

Sesi Penamaan Calon Bermula Hari Ini

SPR terima watikah pembubaran DUN Negeri Sembilan

Anwar berkata, beberapa kementerian dan agensi kerajaan serta Jabatan Peguam Negara yang terbabit dengan kajian tersebut akan membentangkan cadangan kepada Jemaah Menteri.

Beliau yang juga Menteri Kewangan juga mengumumkan, kerajaan sedia mempercepat inisiatif Pelan Hala Tuju Peralihan Tenaga (NETR) sebagai pemangkin kepada strategi mengangkat negara sebagai peneraju serantau dalam tenaga boleh baharu.

Katanya, projek-projek Flagship Rintis dan inisiatif NETR adalah bagi meningkatkan penyertaan industri mengenai hala tuju baharu Kerajaan dalam meneroka sumber tenaga baharu dan membentuk permintaan pasaran serta mengenal pasti sumber kewangan untuk menangani jurang pembiayaan bagi projek tersebut.

“Fasa Pertama NETR akan mengetengahkan sepuluh projek rintis perdana yang strategik dan bernilai tinggi sebagai langkah pelaksanaan Dasar Tenaga Negara 2022-2040 dengan jangkaan pelaburan bernilai RM25 bilion, mewujudkan 23,000 pekerjaan berkualiti tinggi, dan mengurangkan pelepasan karbon dioksida setara melebihi 10,000 gigagram  secara bertimbunan (cumulative).

“Peluncuran NETR Fasa Pertama akan diadakan pada 27 Julai 2023 dan disusuli oleh peluncuran NETR Fasa Kedua pada Ogos 2023,” katanya.

Jelas beliau, MTEN akan terus merumuskan langkah dan inisiatif baharu untuk menangani pelbagai tantangan melibatkan perekonomian negara, bagi memastikan penambahbaikan tata kelola serta perubahan struktur secara teratur demi meningkatkan potensi ekonomi negara.

“Kerajaan sentiasa berusaha memastikan negara mencapai Aspirasi Negara Rendah Karbon 2040 dan sentiasa bergerak maju ke hadapan seiring dengan kemajuan teknologi semasa dan memenuhi keperluan sosioekonomi rakyat bagi menjamin kesejahteraan Malaysia dan rakyatnya,” katanya. – SinarHarian


Gubal peraturan bolehkan undang-undang dakwa & pecat PM – Wan Junaidi

0

BANGI, Selasa – Dewan Rakyat perlu menggubal satu peraturan untuk membenarkan usul mendakwa dan memecat Perdana Menteri boleh dibahaskan ahli Parlimen.

Yang Dipertua Dewan Negara, Tan Sri Wan Junaidi Tuanku Jaafar berkata, perkara tersebut akan dibincangkan bersama Speaker Dewan Rakyat, Tan Sri Johari Abdul dalam masa terdekat bagi membolehkan peraturan berkenaan diteliti.

“Negara seperti United Kingdom (UK) sudah memiliki peruntukan sedemikian dengan bekas Perdana Menteri, Tony Blair telah didakwa pada tahun 2004.”

Namun katanya di  Malaysia masih belum mempunyai peraturan itu (undang-undang pendakwaan) dan seharusnya ia diperkenalkan seperti mana ia dilakukan di England pada tahun 1800-an.

Artikel berkaitan

Persenda OKU Diminta Mohon Maaf

25 tahun berlalu, Anwar `kembali’ ke Menara Dato’ Onn

Perkembangan Terkini Banjir Di Pahang

Kemasukan pelancong China tingkatkan kes, tiada komplikasi teruk

Belanjawan 2023: Tak mampu selesai tekanan kos sara hidup penjawat awam – Cuepacs

“Kita patut ada peraturan tersebut, undi percaya atau tidak percaya terhadap kerajaan, kena letak notis (dalam Dewan Rakyat),” katanya ketika berucap pada forum bertajuk ‘Kestabilan Politik dalam Parlimen Tergantung’ pada Selasa.

Yang Dipertua Dewan Negara, Tan Sri Wan Junaidi Tuanku Jaafar, erucap pada forum bertajuk ‘Kestabilan Politik dalam Parlimen Tergantung’ di Sunway University.

Prosiding untuk mendakwa merujuk kepada pertuduhan salah laku yang dibuat terhadap penjawat awam.

Prosiding
impeachment
 merujuk pertuduhan salah laku yang dibuat terhadap pemegang jawatan awam.

Wan Junaidi juga menggesa ketua pembangkang supaya memasukkan prosiding ini dalam pembentangan rang undang-undang persendirian.

Dalam pada itu, Wan Junaidi yang juga bekas Menteri di Jabatan Perdana Menteri (Parlimen dan Undang-undang) mencadangkan Ketua Pembangkang, Datuk Seri Hamzah Zainuddin membawa cadangan berkenaan dalam pembentangan rang undang-undang persendirian di masa akan datang.

Pada masa sama, beliau turut menggesa satu akta diwujudkan untuk menetapkan tempoh penggal Parlimen bagi melengkapkan Undang-undang Anti Lompat sedia ada.

“Itu sahaja cara untuk membenarkan kerajaan minoriti untuk meneruskan (kerajaan). Hanya Parlimen yang boleh menentukan bila pilihan raya boleh dilaksanakan.

“Namun apabila dua per tiga ahli Parlimen bersetuju untuk mengadakan pilihan raya, baru diadakan (pilihan raya). Jika tidak, kerajaan minoriti akan meneruskan pentadbiran,” ujarnya.


Mahkamah tangguh rayuan Najib saman Thomas ke 11 Ogos

0

BANGI, Selasa – Mahkamah Rayuan telah menetapkan 11 Ogos untuk memutuskan rayuan Datuk Seri Najib Razak untuk menolak pelantikan dua peguam Tetuan Tommy Thomas daripada mewakili bekas Peguam Negara, Tan Sri Tommy Thomas dalam saman RM 1.9 juta Najib yang difailkan terhadapnya.
Tiga panel Hakim yang diketuai oleh Datuk Hanipah Farikullah, Datuk Azimah Omar dan Datuk Azhahari Kamal Ramli menetapkan tarikh itu selepas mendengar hujahan daripada peguam Najib yang diketuai oleh Datuk Firoz Hussein Ahmad Jamaluddin, serta hujahan daripada Alan Adrian Gomez yang mewakili Thomas dalam rayuan itu.
Najib memfailkan permohonan itu pada 9 Ogos tahun lepas untuk membatalkan kelayakan firma itu daripada mewakili Thomas dalam saman itu. Bagaimanapun bekas perdana menteri itu menamakan dua peguam iaitu Gomez dan Lai Wei Shiung dalam permohonan pemecatan pada 12 Ogos.
Hakim Mahkamah Tinggi Datuk Ahmad Bache, pada 19 Ogos tahun yang sama, menolak permohonan Najib atas alasan tiada unsur prejudis terhadap plaintif (Najib), memandangkan kelakuan kedua-dua peguam bela itu akan diawasi dengan ketat oleh mahkamah.
Hari ini, Firoz mengemukakan kepada panel Hakim bahawa Ahmad Bache telah tersilap dalam penghakimannya di mana dia menganggap Thomas tidak menikmati apa-apa keuntungan kerana dia tidak mempunyai saham dalam firma itu, manakala Thomas tidak menolak bahawa dia tidak mempunyai kepentingan kewangan dalam firma tersebut.
Bagaimanapun, Gomez menyangkal dengan mengatakan bahawa Thomas bukan rakan kongsi firma itu dan kedua-dua peguam yang dinamakan serta firma itu tidak mempunyai kepentingan kewangan langsung dalam saman itu.
Gomez seterusnya menambah bahawa Thomas telah keluar (firma) dan melepaskan semua kepentingannya dalam perkongsian firma itu apabila beliau dilantik sebagai Peguam Negara pada 2018.
Selepas perletakan jawatannya sebagai Peguam Negara pada Februari 2020, Thomas kemudiannya menyertai firma itu sebagai perunding pada September 2020, dan bukan sebagai pasangan.
Beliau kekal sebagai perunding sehingga kini dan perunding tidak berkongsi keuntungan firma itu.
“Selain itu, sebarang liabiliti yang perlu ditanggung oleh Thomas, sekiranya penghakiman dibuat, tidak akan memberi kesan kepada kepentingan dalam firma itu,” katanya.
Najib , yang kini menjalani hukuman penjara 12 tahun dan denda RM210 juta selepas Mahkamah Persekutuan mengekalkan sabitan dan hukuman didapati bersalah menyeleweng dana RM42 juta milik SRC International, menuntut ganti rugi RM1.9 juta dan pengisytiharan bahawa Thomas telah melakukan penyelewengan di pejabat awam.
Mahkamah Persekutuan juga mengekalkan hukuman denda RM210 juta apabila didapati bersalah menyeleweng dana RM42 juta milik SRC International.
Najib yang memfailkan saman itu pada 22 Oktober 2021 mendakwa pertuduhan-pertuduhan yang dikenakan terhadapnya sebahagian daripada perbuatan yang dirancang lebih awal oleh Tommy dan ia juga selaras dengan rancangan kerajaan Pakatan Harapan (PH) ketika itu.
Ini membabitkan 35 pertuduhan yang dikenakan terhadapnya kecuali pertuduhan membabitkan kes penyelewengan dana SRC International Sdn. Bhd., merupakan sesuatu yang telah lama dirancang oleh Tommy.
Beliau mendakwa, pada 2015 Tommy bertemu dengan Tun Dr. Mahathir Mohamad untuk membincangkan kesalahan-kesalahan dan salah urus yang kononnya dilakukan kepada dana 1Malaysia Development Berhad (1MDB).
Najib mendakwa, Tommy turut menasihati Dr. Mahathir supaya mengambil tindakan sivil dan jenayah terhadap beliau berhubung penglibatannya dalam 1MDB.
Hari ini, Najib hadir ke Mahkamah Rayuan ditemani isterinya Datin Seri Rosmah Mansor, dan anaknya Datuk Mohd Naziruddin.


Nga Kor Ming suruh Hadi bertaubat

0

BANGI, Isnin – Presiden PAS, Tan Sri Abdul Hadi Awang disaran untuk bertaubat dan berhenti menyebarkan fitnah kepada DAP, khususnya dengan menggunakan retorik kaum dan agama.

Naib Presiden DAP,  Nga Kor Ming  ketika menasihatkan Presiden PAS itu turut berkata, serangan berterusan Abdul Hadi yang berbentuk fitnah tidak akan berjaya memburuk dan menjatuhkan parti itu menjelang pilihan raya negeri (PRN) di enam negeri bulan depan.

Beliau yang juga Pengerusi DAP Perak berharap dan berdoa supaya Presiden PAS itu akan ‘kembali ke pangkal jalan’ kerana tindakan fitnah bukan sesuatu yang dibenarkan dalam Islam.

“Saya rasa Haji Hadi (Abdul Hadi) ini kadang-kadang beliau perlulah bertaubat kerana fitnah adalah dilarang oleh agama Islam.

Artikel berkaitan

Hospital Serdang dikenali sebagai Hospital Sultan Idris Shah

Armada buat laporan polis terhadap Anwar, Guan Eng

Belanjawan 2023: RM50 juta untuk baik pulih PPR, lif usang

Peniaga Tertekan Harga Barang Harian Mahal

Gelombang Omicron Sudah Bermula Di Negara Ini

“Fitnah demi fitnah tidak akan membantu. Oleh itu, saya berharap dan berdoa supaya beliau kembali ke pangkal jalan,”

Kor Ming berkata demikian pada sidang media Program Sentuhan Kasih Kementerian Pembangunan Kerajaan Tempatan (KPKT) di Bangi,  hari ini.

Beliau berkata demikian ketika diminta kenyataan Abdul Hadi Ahad lalu, di mana Ahli Parlimen Marang itu sekali lagi menyerang DAP menggunakan retorik kaum dan agama, dengan mendakwa parti itu memiliki agenda perkauman Cina serta menyambung usaha penghapusan ketuanan Melayu serta Bumiputera yang dirancang penjajah British.

Presiden PAS itu juga mendakwa DAP menggunakan jurubicara dalam kalangan orang Melayu untuk mencapai agenda parti itu, manakala parti lain yang bekerjasama dengan DAP hanya menang dalam pilihan raya kerana menumpang pengaruhnya.

Memetik Berita HArian, kenyataan itu dilihat bertentangan dengan saranan Ketua Polis Negara, Tan Sri Razarudin Husain sehari sebelum itu, yang mengingatkan semua pihak tidak memainkan isu sensitif, khususnya 3R (agama, bangsa dan raja) ketika berkempen untuk PRN yang akan berlangsung bulan depan.

Susulan itu, polis kelmarin memaklumkan sedang menyiasat Abdul Hadi berikutan kenyataannya mengenai DAP yang disentuh dalam kenyataan Minda Presiden PAS, dengan hasil siasatan awal polis mendapati ia mengandungi kenyataan yang berunsur perkauman dan boleh mencetus kegusaran awam.

Pada masa sama, Bukit Aman turut mengesahkan sedang menjalankan siasatan terhadap Pengerusi DAP, Lim Guan Eng berhubung kenyataannya yang menyentuh isu 3R.

Diminta mengulas mengenai siasatan terhadap Guan Eng, Kor Ming berkata DAP menyerahkan sepenuhnya perkara itu kepada polis dan yakin Ahli Parlimen Bagan itu akan memberi kerjasama sepenuhnya kepada pihak berkuasa.

“Saya rasa tak jadi masalah pun. Guan Eng sudah keluarkan kenyataan menjelaskan kenyatannya telah disalah terjemah. Memang ia tafsiran yang salah.

“Media China Press juga sudah mengeluarkan satu laporan memaklumkan Guan Eng tak kata macam itu, dia sudah di salah terjemah oleh media dalam talian tertentu,” katanya.

Minggu lalu, portal MalaysiaNow yang memetik China Press melaporkan, Guan Eng didakwa memberi amaran ‘gelombang hijau’ yang merujuk pada Perikatan Nasional (PN), perlu disekat daripada bertapak di Pulau Pinang kerana ia berisiko mengakibatkan ‘tokong Buddha atau Cina’ dirobohkan.

Namun, Guan Eng menafikan laporan itu dan mendakwa ucapannya diputar belit, dan beliau ucapannya itu merujuk kepada kes sebuah kuil Hindu dirobohkan pada Julai 2020 di Kedah,” katanya


Pertuduhan salah guna jawatan tidak dedahkan kesalahan Muhyiddin – Teh Poh Teik

0

BANGI, Selasa – Pertuduhan salah guna jawatan dihadapi bekas Perdana Menteri, Tan Sri Muhyiddin Yassin, mengikut Seksyen 23(1) Akta Suruhanjaya Pencegahan Rasuah Malaysia (SPRM) harus diketepikan kerana tidak mendedahkan sebarang kesalahan dalam undang-undang itu.

Peguam bela Muhyiddin, Datuk Hisyam Teh Poh Teik, berkata tiada pendedahan kesalahan berkenaan, sekali gus mewujudkan satu penyalahgunaan proses.

“Jelas bahawa konsep proses keadilan dilanggar oleh pihak pendakwaan kerana terlalu tergesa-gesa, yang mana peraturan asas keadilan tidak dipatuhi.

“Empat pertuduhan mengikut seksyen itu tidak mendedahkan kesalahan yang diketahui dalam undang-undang dan akibatnya harus diketepikan.

“Ia mesti jelas dan tepat dalam draf pertuduhan itu, pemohon (Muhyiddin) diprejudis,” katanya ketika prosiding di hadapan Hakim Mahkamah Tinggi, Datuk Muhammad Jamil Hussin, hari ini.

Artikel berkaitan

Maszlee beri bayangan bakal kembali dalam kerajaan

Kenapa PAS Perlu Bertanding Di Sarawak? – PBB

Che’GuBard dakwa Speaker lantik anak jadi pegawai parlimen

Wang tidak dituntut berjumlah RM11 bilion

Pengeluaran KWSP secara terus lebih mudah berbanding cagaran

Media melaporkan Muhyiddin yang juga Pengerusi Perikatan Nasional (PN) dan Presiden BERSATU memfailkan notis usul untuk membatalkan tuduhan itu pada 18 April lalu, dengan menamakan pendakwa raya sebagai responden.

Bekas Perdana Menteri itu memohon dilepas dan dibebaskan daripada keempat-empat pertuduhan dikenakan terhadapnya pada 10 Mac lalu dan memohon prosiding di Mahkamah Sesyen ditangguhkan.

Melalui afidavit sokongan difailkan bersama notis usul itu, Muhyiddin mendakwa empat tuduhan adalah cacat dan tidak sah di sisi undang-undang kerana bercanggah Seksyen 152 Kanun Acara Jenayah.

Muhyiddin, 75, ketika menjadi Perdana Menteri kelapan didakwa menggunakan kedudukan beliau untuk suapan berjumlah RM232.5 juta daripada tiga syarikat iaitu Bukhary Equity Sdn Bhd, Nepturis Sdn Bhd dan Mamfor Sdn Bhd serta Datuk Azman Yusoff bagi BERSATU.

Presiden BERSATU itu dituduh melakukan perbuatan berkenaan di Pejabat Perdana Menteri, Bangunan Perdana Putra, Pusat Pentadbiran Kerajaan Persekutuan di Putrajaya antara 1 Mac 2020 dan 20 Ogos 2021.

Hisyam berkata, Muhyiddin dibiarkan untuk meneka dan membuat spekulasi bagaimana didakwa menyalahgunakan kedudukan jika ada, selain sama ada membuat sebarang keputusan, mengambil apa-apa tindakan dan berhubung perkara apa.

“Pemohon tidak dapat memberi arahan tepat kepada pasukan peguam yang mengakibatkan penyediaan pembelaan menjadi cacat,” katanya.


Selamat hari lahir ke-98 Tun!

0

BANGI, Isnin – Bekas Perdana Menteri, Tun Dr Mahathir Mohamad pada Isnin menyambut ulang tahun kelahirannya yang ke-98.

Perkara itu dikongsikan pembantunya, Adam Mukhriz Mohd Muhayeddin menerusi satu hantaran di Facebooknya pada Isnin.

Menurut Adam Mukhriz, angka itu antara satu tahap umur yang tidak ramai orang boleh melepasinya.

“Terima kasih Tun (Dr Mahathir) untuk perjuangan Tun yang belum selesai. Umur Tun juga melepasi umur sejarah penubuhan Malaysia.

“Tun dah faham sangat tanah air yang tercinta ini yang mana generasi hari ini tidak faham kenapa Tun masih berjuang sehingga hari ini untuk negara bangsanya,” katanya dalam siaran di Facebooknya pada Isnin.

Bagaimanapun, menurutnya, orang ramai suatu hari nanti pasti akan memahami perjuangan yang dibawa oleh bekas Ahli Parlimen Langkawi itu.

“Selamat hari jadi, Tuan. Saya akan selalu berjalan seiring dengan Tun sampai bila-bila yang mana saya akan kenang ke akhir hayat saya,” jelasnya.

Artikel berkaitan

PDRM, Plus aktifkan dua laluan pintar atasi kesesakan

Ahmad Samsuri lawat mangsa banjir selepas 5 hari ke New Zealand

SKMM sahkan tiada arahan sekat akaun TikTok MB Kedah

Inflasi : Rakyat Perlu Urus Kewangan Sebaiknya – Pakar

Sejarah tercipta, pembangkang lenyap di Terengganu

Anak jati Seberang Perak, Alor Setar itu mencipta sejarah tersendiri setelah dilantik Perdana Menteri sebanyak dua kali dan kali pertama ialah selama 22 tahun (1981-2003) sekali gus menjadi pemimpin paling lama berkhidmat.

Pada 9 September 2016, Pendaftar Pertubuhan (RoS) telah memberikan kelulusan terakhirnya untuk Parti Pribumi Bersatu Malaysia (Bersatu) baharu menjadikannya parti politik rasmi.

Dr Mahathir menjadi pengerusi parti itu dan pada 8 Januari 2018, Mahathir diumumkan sebagai calon Pakatan Harapan dan bakal dilantik Perdana Menteri untuk pilihan raya 2018, dalam rancangan untuk mengampuni Anwar Ibrahim dan menyerahkan peranan kepadanya jika berjaya.

Bagaimanapun, selepas perletakan jawatannya sebagai Perdana Menteri pada 24 Februari selepas 21 bulan mentadbir negara, Tan Sri Muhyiddin Yassin dilantik Perdana Menteri kelapan.

Kemudian pada Mei 2020, beliau digugurkan keahlian Bersatu dan menubuhkan parti baharu iaitu Parti Pejuang Tanah Air (Pejuang) pada Ogos 2020 malah melantik dirinya sebagai Pengerusi Pejuang manakala presiden, ialah anaknya, Datuk Seri Mukhriz.

Dr Mahathir merupakan calon Gerakan Tanah Air (GTA) mewakili Pejuang bertanding bagi kerusi Parlimen P4-Langkawi pada Pilihan Raya Umum (PRU) ke-15.- Sinar Harian


Tiada pindaan rancangan pengeluaran penuh 55, 60 tahun – KWSP

0

BANGI, Selasa – Kumpulan Wang Simpanan Pekerja (KWSP) menjelaskan bahawa tiada pindaan dirancang untuk pengeluaran penuh bagi umur 55 dan 60 untuk ahli-ahli semasa.

Menurut kenyataan yang dikeluarkan, perkhidmatan pengeluaran bulanan KWSP yang sedia ada hanya terpakai kepada ahli yang menyertainya secara sukarela.

Jelas kenyataan itu, cadangan pengeluaran mandatori bulanan akan hanya melibatkan ahli-ahli baharu dan buat sementara ini bagi mereka yang lahir pada atau selepas 2010 serta berdaftar dengan KWSP selepas tarikh pelaksanaan kaedah baru ini.

Bayaran pertama di bawah kaedah mandatori ini akan dibuat selepas persaraan ahli-ahli ini, yang dijangkakan hanya berlaku beberapa dekad dari sekarang.

“Cadangan ini masih diteliti dan KWSP memberi jaminan bahawa sebarang keputusan berhubung pengeluaran simpanan akan dibuat dengan pertimbangan yang teliti dan selari dengan komitmen KWSP demi kepentingan masa depan ahli.

“Mekanisme pengeluaran mandatori bulanan akan menyelaraskan Malaysia dengan amalan di kebanyakan negara lain kerana negara kita adalah antara minoriti kecil yang masih membenarkan pengeluaran sekali gus dan bukan berkala,” jelas kenyataan itu. – Utusan


Bekas peguam 1MDB, Jasmine Loo ditahan polis – Saifuddin

0

BANGI, Rabu – Bekas peguam syarikat pelaburan kontroversi 1Malaysia Development Berhad (1MDB), Jasmine Loo Ai Swan kini berada dalam tahanan polis di Ibu Pejabat Daerah Dang Wangi, Kuala Lumpur.

Menteri Dalam Negeri, Datuk Seri Saifuddin Nasution Ismail berkata, Jasmine Loo dipercayai mempunyai maklumat berhubung kes 1MDB.

“Beliau telah ditahan pada Jumaat dan direman mulai Sabtu,” katanya menerusi sidang akhbar di KDN, Putrajaya pada Rabu.

Menurutnya, siasatan terhadap wanita dibuat mengikut Seksyen 409 Kanun Keseksaan.

Artikel berkaitan

Pengarah Urusan, Jurutera Ditahan SPRM

Manifesto PRU15 Perlu Utamakan Isu Infra Pendidikan, Sekolah Daif

Kebakaran Jakel: Bomba fokus unsur sabotaj, sisa bara api

KWSP umum dividen konvensional 5.35% , Syariah 4.75 % untuk 2022

Tidak Perlu Ikut Perasaan, Guna Saluran Yang Betul

“PDRM tentunya mempunyai beberapa perkara yang perlu untuk disiasat dan peguam yang mewakili Jasmine Loo telah menyatakan bahawa anak guam bersedia memberi kerjasama kepada PDRM dan kerajaan,” ujar beliau.

Pada November 2021, pendakwa raya memfailkan notis usul melucut hak dua kereta iaitu Audi dan Volkswagen New Beetle, wang berjumlah RM22,600 serta sebuah kondominium di Mont Kiara di sini milik Jasmine Loo.


Houthi larang import Sweden, tanda protes bakar al-Quran

0

BANGI, Rabu– Kumpulan gerakan Houthi di Yaman, yang mengawal kawasan utara negara itu, mengharamkan import dari Sweden sebagai tanda protes terhadap pembakaran al-Quran di Stockholm.

“Yaman adalah negara Islam pertama yang mengharamkan import barangan Sweden selepas negara itu melanggar dan mencemarkan kitab suci umat Islam,” kata Menteri Perdagangan Houthi.

Menteri itu berkata keputusan yang dibuat mempunyai nilai simbolik dan menyeru negara-negara Islam lain untuk mengikut jejak langkahnya.

Insiden seorang lelaki membakar al-Quran berlaku di luar Masjid Pusat Stockholm dan mendapat kecaman meluas dari seluruh dunia, terutamanya dari negara-negara Islam.

Artikel berkaitan

Tiada sebab Hamzah dipanggil SPRM

Nahas ragut nyawa suami isteri: Seorang daripada dua anak turut meninggal

Pendakwaan mohon semua kes Muhyiddin dibicara bersama

Projek Sungai: Polis sahkan terima laporan dakwaan pembabitan MB Selangor

Ramadan : rakyat dinasihat jangan membazir makanan – Agong

Sweden berkata pihaknya tidak boleh mengharamkan demonstrasi kerana peraturan kebebasan bersuara.

Golongan Houthi telah menggulingkan kerajaan yang disokong Arab Saudi dari Sanaa pada akhir 2014, iaitu pihak berkuasa de facto di utara Yaman.

Kerajaan yang diiktiraf di peringkat antarabangsa itu diwakili oleh Majlis Pimpinan Politik (PLC), yang dibentuk di bawah naungan Saudi tahun lalu.


Keganasan bermotifkan etnik semakin menggila di Sudan

0

BANGI, Rabu – Kumpulan lelaki bersenjata membunuh sekurang-kurangnya 40 orang awam dalam satu hari di wilayah Darfur ketika pertumpahan darah bermotifkan etnik semakin memuncak di Sudan.

Di bandar El Geneina, sukarelawan berusaha mengebumikan mayat yang sangat banyak bertebaran di sepanjang jalanan, kata Persatuan Peguam Darfur.

Keganasan di Darfur meningkat dengan mendadak apabila Angkatan Tentera Sudan dan pasukan separa tentera Rapid Support Forces (RSF) terus bertempur dalam perebutan kuasa yang tercetus pada pertengahan April.

Konflik itu memaksa hampir 700,000 warga Sudan melarikan diri ke negara jiran.

Artikel berkaitan

Program Makanan Sedunia Sambung Operasi Di Sudan Barat

Di Caprio dedah Jho Low guna RM132 juta bayar dana politik Obama

Oslo Jadi Tuan Rumah Perbincangan Taliban

Israel lulus vaksin COVID-19 keempat untuk warga emas 60 tahun ke atas

Qatar Kenakan Sekatan Ke Atas Pelancong China

Setiausaha Agung PBB, Antonio Guterres berkata, Sudan berada di ambang perang saudara berskala penuh serta boleh menjejaskan kestabilan wilayah yang lebih luas.

Saksi di Bandar El Geneina melaporkan gelombang serangan oleh militia Arab dan RSF terhadap orang Masalit bukan Arab serta mengakibatkan puluhan ribu orang melarikan diri melintasi sempadan berdekatan dengan Chad.

Dalam laporan baharu, Human Rights Watch (HRW) berkata pihaknya telah merekodkan pembunuhan sekurang-kurangnya 40 orang awam, termasuk hukuman mati ke atas sekurang-kurangnya 28 orang Masalit di bandar Misterei, Darfur Barat.

Pasukan RSF dan militia Arab mengepung bandar Misterei pada awal 28 Mei sebelum merompak dan membakar sebahagian besar bandar itu, lapor HRW.

Pegawai tempatan berkata seramai 97 orang terkorban, termasuk anggota pasukan pertahanan, dan HRW menggesa Mahkamah Jenayah Antarabangsa untuk menyiasat insiden keganasan tersebut.

Pertubuhan Bangsa-Bangsa Bersatu menganggarkan lebih 300,000 orang telah kehilangan tempat tinggal di Darfur Barat sejak konflik tercetu pada 15 April.

Kira-kira 217,000 orang telah melarikan diri ke Chad, 98 peratus daripada angka tersebut adalah daripada komuniti Masalit, kata HRW.

Pihak Tentera dan RSF merampas kuasa penuh dalam rampasan kuasa pada 2021, ketika pertikaian mengenai rancangan yang disokong antarabangsa untuk peralihan kepada kerajaan demokrasi awam.

Usaha antarabangsa untuk menghentikan pertempuran tidak berjaya membuahkan hasil.


UMNO sedia hantar calon pertahan DUN Jeram Padang

0

BANGI, Rabu – MIC mengumumkan tidak akan bertanding pada Pilihan Raya Umum Dewan Undangan Negeri ke-15 (PRU DUN KE15) di enam negeri pada 12 Ogos ini.

Ekoran itu, kerusi tunggal yang dipegang oleh MIC ketika dimenangi pada Pilihan Raya Umum ke-14 (PRU14)  iaitu DUN Jeram Padang  kini kosong tanpa calon yang bertanding daripada Barisan Nasional (BN).

UMNO Negeri Sembilan bersedia menghantar calon yang turut dipilih dalam kalangan parti berkenaan .

Pengerusi UMNO Negeri Sembilan, Datuk Seri Jalaludin Alias

Perkara itu dimaklumkan oleh Pengerusi UMNO Negeri Sembilan, Datuk Seri Jalaludin Alias yang berkata, pihaknya akan membuat perbincangan bersama Presiden, Datuk Seri Dr Ahmad Zahid Hamidi berhubung perkara itu sebelum memuktamadkan keputusan.

Artikel berkaitan

LEKAS, gesa kerajaan Pulau Pinang dedah 71 syarat lulus Projek Pulau Pinang Selatan

Tragedi Batang Kali: Operasi SAR ditamatkan jam 12 tengah hari

Iraq mahu lelaki bakar Quran ditangkap

UMNO Jumpa Perdana Menteri Untuk Awalkan PRU

Petisyen pilihan raya Gua Musang dibicarakan, Putrajaya ditolak

“MIC baru sahaja umumkan (tidak bertanding), jadi saya akan berbincang dengan Presiden dan apabila MIC sudah buat keputusan tentunya Presiden akan beritahu calon bagaimana yang akan kita kemukakan.

“UMNO bersedia untuk menghantar atau memilih calon dalam kalangan pimpinan UMNO. Jika ini dipersetujui oleh Presiden dan pimpinan BN, maka kita ada beberapa calon yang bakal kita pertaruhkan di Jeram Padang,” katanya.

Beliau berkata demikian kepada pemberita setelah selesai Majlis Ramah Mesra dengan kepimpinan Masyarakat Orang Asli Negeri Sembilan pada Selasa.

Turut hadir, Ahli Parlimen Cameron Highlands, Datuk Ramli Mohd Nor yang juga Pengerusi Sekretariat Pembangunan Ekonomi dan Usahawan Masyarakat Orang Asli.

Sebelum ini, parti komponen BN iaitu MIC dan MCA memaklumkan untuk tidak bertanding pada pilihan raya negeri (PRN) di enam negeri bulan depan.


Abbas lawat Jenin, suntik semangat kepada rakyat Palestin

0

BANGI, Khamis – Presiden Palestin, Mahmoud Abbas, melawat bandar Jenin di Tebing Barat semalam untuk memeriksa kemusnahan yang disebabkan oleh serangan tentera pengganas Israel baru-baru ini.

Abbas tiba di bandar itu menaiki helikopter Jordan dari bandar Ramallah dan melawat Tanah Perkuburan Syahid Jenin, tempat pengebumian rakyat Palestin yang terbunuh semasa serbuan tentera minggu lalu.

Abbas disambut oleh Perdana Menteri Palestin, Mohammad Shtayyeh bersama pegawai lain sebaik sahaja beliau tiba di Jenin.

“Kem Jenin adalah ikon penentangan dan ketabahan. Kem Jenin yang gagah perkasa menentang keganasan dan sedia berkorban demi tanah air, kata Abbas dalam ucapan semasa lawatannya.

Artikel berkaitan

Afghanistan masih larang wanita belajar di universiti

Arab Saudi tidak akan normalisasi hubungan dengan Israel

Gempa Bumi: Malaysia hantar 142 anggota, dua anjing k9 sertai SAR

Gempa Turkiye diramal pakar tiga hari sebelum kejadian

Wanita cuba seludup 22 ekor ular dari KLIA ke India

Presiden Palestin menzahirkan ucapan terima kasih kepada negara Emiriah Arab Bersatu (UAE) dan Algeria atas sumbangan mereka untuk pembinaan semula kem Jenin.

Abbas berkata pihaknya akan memulakan pembinaan semula kem tersebut dengan segera.

“Baitulmaqdis Timur adalah ibu negara Palestin, kami akan tetap teguh dan tidak akan meninggalkan tanah kami,” tegas beliau.

Minggu lalu, Israel menamatkan operasi ketenteraan terbesarnya di Jenin dalam tempoh lebih 20 tahun.

Sekurang-kurangnya 12 rakyat Palestin terbunuh, termasuk lima kanak-kanak, dan lebih 140 cedera dalam serangan itu, menurut Kementerian Kesihatan Palestin.

Serbuan itu juga mengakibatkan kemusnahan besar-besaran di seluruh bandar Tebing Barat, dengan berpuluh-puluh rumah, kenderaan, kedai dan talian utiliti musnah